pythainlp/thai-wiki-dataset-v4 huggingface dataset:
โยโกฮามะกริตส์

โยโกฮามะกริตส์  เป็นทีมฮอกกี้น้ำแข็งระดับอาชีพซึ่งมีฐานอยู่ในโยโกฮามะ ประเทศญี่ปุ่น พวกเขาเป็นสมาชิกของเอเชียลีกไอซ์ฮอกกี้ และแข่งเกมเหย้าที่โคเซชิงโยโกฮามะสเกตเซนเตอร์
ประวัติ.
โยโกฮามะกริตส์ก่อตั้งเมื่อวันที่ 2 พฤษภาคม ค.ศ. 2019 โดยกริตส์สปอตส์อินโนเวเตอส์คอร์ปอเรชัน ซึ่งเป็นองค์กรที่นำโดยอากิฮิโตะ อูซูอิ และโยโกฮามะกริตส์เป็นทีมฮอกกี้น้ำแข็งทีมแรกที่มีฐานอยู่ในเขตอภิมหานครโตเกียวตั้งแต่เซบูพรินซ์แรบบิตส์ยุติการแข่งใน ค.ศ. 2009 ครั้นเมื่อวันที่ 2 มิถุนายน ค.ศ. 2020 ทีมนี้ได้รับการประกาศเป็นสมาชิกลำดับที่แปดของเอเชียลีกไอซ์ฮอกกี้ โดยมีไมก์ เคนเนดี อดีตนักฮอกกี้น้ำแข็งเอ็นเอชแอลทำหน้าที่เป็นหัวหน้าผู้ฝึกสอน และเนื่องจากการระบาดทั่วของโควิด-19 ในทวีปเอเชีย ลีกดังกล่าวจึงได้ยกเลิกฤดูกาล 2020–2021 ที่วางแผนไว้ และมีการกำหนดวันจัดการแข่งเอเชียลีกสามประเทศแทน ซึ่งในเดือนตุลาคมของปีเดียวกันนั้น ทีมโยโกฮามะกริตส์ได้เข้าร่วมการแข่งเอเชียลีกเจแปนคัพ
ราม (บุคคลในคัมภีร์ไบเบิล)

ราม ("Rām") เป็นบุคคลในคัมภีร์ฮีบรู เป็นบุตรชายของเฮสโรนและเป็นบรรพบุรุษของดาวิด ลำดับพงศ์พันธ์ุและทายาทของรามมีบันทึกใน 1 พงศาวดาร 2:9-10 และในหนังสือนางรูธ 4:19 ในพันธสัญญาใหม่ ชื่อของรามถูกระบุด้วยชื่อ "อาราม"  และ "อารนี" .
เรื่องเล่าในคัมภีร์ไบเบิล.
รามถูกกล่าวถึงเฉพาะในลำดับพงศ์พันธ์ุ เราจึงไม่แทบไม่ทราบข้อมูลเกี่ยวกับรามนอกเหนือจากความสัมพันธ์ทางเครือญาติกับผู้อื่น
ตัวอย่างเช่นในรูธ 4:19 กล่าวถึงสายตระกูลของเปเรศ ระบุว่า "เฮสโรนเป็นบิดาของราม รามเป็นบิดาของอัมมีนาดับ"
บิดาของรามคือเฮสโรน เป็นหนึ่งในผู้สืบเชื้อสายดั้งเดิมของยาโคบที่มาอาศัยในอียิปต์ ดังนั้น รามจึงน่าจะเกิดและเติบโตในอียิปต์ก่อนช่วงการอพยพ
ภายหลังในพันธสัญญาใหม่ รามถูกกล่าวถึงในลำดับพงศ์พันธุ์ทั้งในพระวรสารนักบุญมัทธิวและพระวรสารนักบุญลูกาเพื่อบอกถึงต้นตระกูลของพระเยซู รามถูกกล่าวถึงในมัทธิว 1:3-4 และลูกา 3:33
พี่ชายของรามชื่อเยราเมเอล ก็ตั้งชื่อบุตรหัวปีของตนว่าราม
ซิสซัล

ซิสซัล โยฮันนา นอร์ดแบร์ก นีกลาเซน (เกิดกุมภาพันธ์ ค.ศ. 1995) หรือชื่อในวงการ ซิสซัล  เป็นนักร้องชาวแฟโร เธอจะเป็นตัวแทนของเดนมาร์กในการประกวดเพลงยูโรวิชันปี 2025 ด้วยเพลง "แฮลลูซิเนชัน"
ชีวิตช่วงต้น.
ซิสซัลเกิดในทอร์เชาน์ เมืองหลวงของหมู่เกาะแฟโร และเป็นลูกสาวของมิกคาลินา นอร์ดแบร์ก ศิลปินชาวแฟโร
การเป็นศิลปิน.
ซิสซัลโด่งดังขึ้นในปี 2005 เมื่อเธอชนะการแข่งขันร้องเพลงสำหรับเด็กของหมู่เกาะแฟโร "โนซาบาร์นาปรี" ด้วยเพลง "ซัมแมริดเอคอมิด" ในปี 2010 เธอได้รับรางวัลการแข่งขันร้องเพลงประจำปี "อาร์ซินส์ซองโกรดด์"
ซิสซัลเปิดตัวอีพีแรกของเธอ "เฮียร์มีนาว" ในปี 2025 ในเดือนกุมภาพันธ์ ค.ศ. 2025 เธอได้รับการประกาศเป็นหนึ่งในแปดผู้เข้าร่วมการแข่งขันดานส์กเมลูดีกรังด์ปรีซ์ประจำปีด้วยเพลง "แฮลลูซิเนชัน" ซึ่งเธอได้รับชัยชนะ เธอจึงได้รับสิทธิในการเป็นตัวแทนประเทศเดนมาร์กในการประกวดเพลงยูโรวิชันปี 2025 ที่บาเซิล เธอเป็นศิลปินชาวแฟโรคนที่สองที่จะเป็นตัวแทนของเดนมาร์กในการประกวดเพลงยูโรวิชันต่อจากไรลีย์ในการประกวดปี 2023
แนวเพลง.
ซิสซัลกล่าวว่าได้มีนักร้องแดกนีย์ชาวนอร์เวย์และรอบินชาวสวีเดนว่าเป็นแรงบันดาลใจทางดนตรีของเธอ
ชีวิตส่วนตัว.
ในปี 2020 ซิสซัลย้ายไปโคเปนเฮเกนเพื่อเริ่มต้นอาชีพนักดนตรีระดับนานาชาติของเธอ เธอมีลูกสาวสองคน
มายุ

มายุ (; โรมาจิ: "māyu") เป็นน้ำมันปรุงรสที่ทำมาจากการทอดผักที่มีกลิ่นหอมต่าง ๆ โดยเฉพาะกระเทียม ในมันหมู
มีการใช้เพื่อปรุงรสในอาหารญี่ปุ่นหลายชนิด เช่น ราเม็ง โดยเฉพาะ ราเม็งคุมาโมโตะ รวมถึง ยากิโซบะ ชาฮัง และ คาราอาเงะ
คำว่า "มายุ" บางครั้งก็เขียนด้วยอักษรจีนเป็นว่า 麻油 ซึ่งแปลว่าน้ำมันงาในภาษาจีน แต่ว่าถือเป็นคนละอย่างกัน
นอกจากนี้แล้ว น้ำมันม้า ซึ่งเป็นไขมันสัตว์ที่สกัดมาจากม้า และใช้ในแชมพู หรือ เครื่องสำอาง ก็เรียกว่า "มายุ" ในภาษาญี่ปุ่นเหมือนกัน แต่ถือเป็นคนละอย่าง ไม่เกี่ยวข้องกัน
เกาะเรอดัง

เกาะเรอดัง (มลายูตรังกานู : "Pula Redang") เป็นเกาะในอำเภอกัวลาเนอรุซ รัฐตรังกานู ประเทศมาเลเซีย เป็นหนึ่งในเกาะที่ใหญ่ที่สุดนอกชายฝั่งตะวันออกของคาบสมุทรมาเลเซีย มีชื่อเสียงในเรื่องน้ำทะเลใสและชายหาดทรายสีขาว เป็นหนึ่งในเก้าเกาะของอุทยานเขตรักษาพันธุ์สัตว์น้ำที่มีชื่อเดียวกับเกาะ นักท่องเที่ยวมักมาทำกิจกรรมดำน้ำตื้นและดำน้ำลึก
ภูมิศาสตร์.
ในทางภูมิศาสตร์ เกาะเรอดังมีพื้นที่ประมาณ และมีความยาวประมาณ และกว้าง จุดสูงสุดอยู่ที่บูกิตเบอซาร์อยู่ในความสูงเหนือระดับน้ำทะเล 
ส่วนวัตถุประสงค์ในการบริหารจัดการที่ดิน เกาะจำนวน 18 เกาะรวมทั้งเกาะเรอดังประกอบขึ้นเป็นมูกิมหมู่เกาะเรอดังในอำเภอกัวลาเนอรุซ ในจำนวนนี้ 7 เกาะได้รับการคุ้มครองและประกาศให้เป็นอุทยานทางทะเลโดยกรมประมง และได้รับการกำหนดให้เป็นเขตทะเลห่างจากชายฝั่งเมื่อน้ำลงต่ำสุดที่ เกาะนี้เคยอยู่ในอำเภอกัวลาเตอเริงกานูก่อนแยกออกไปอยู่ในอำเภอกัวลาเนอรุซใน ค.ศ. 2014
หมายเหตุ:
<templatestyles src="การอ้างอิง/styles.css"/>^[a] เกาะที่ได้รับการกำหนดให้เป็นอุทยานทางทะเล
การแสดงสด

การแสดงสด  เป็นรูปแบบหนึ่งของการถ่ายภาพยนตร์หรือการถ่ายวิดีโอที่ใช้การถ่ายภาพแทนแอนิเมชัน งานบางชิ้นผสมผสานการแสดงสดกับแอนิเมชันเพื่อสร้างเป็น ภาพยนตร์แสดงสดที่ประกอบด้วยแอนิเมชัน การแสดงสดเป็นคำที่ใช้ทั้งในภาพยนตร์ วิดีโอเกม หรือสื่อภาพที่คล้ายคลึงกัน แอนิเมชันที่สมจริง โดยเฉพาะคอมพิวเตอร์แอนิเมชันสมัยใหม่ มักถูกระบุอย่างไม่ถูกต้องว่าเป็น "การแสดงสด" เช่นในกรณีของรายงานสื่อบางฉบับเกี่ยวกับการสร้างใหม่ ของภาพยนตร์ดิสนีย์จากแอนิเมชัน "เดอะไลอ้อนคิง" เมื่อปี 1994 ตามพจนานุกรมภาษาอังกฤษของเคมบริดจ์ การแสดงสดคือการแสดงของ "ผู้คนหรือสัตว์จริง ไม่ใช่แบบจำลองหรือรูปภาพที่วาดหรือสร้างขึ้นด้วยคอมพิวเตอร์"
การสร้างใหม่

การสร้างใหม่  คือ ภาพยนตร์ รายการโทรทัศน์ วิดีโอเกม เพลง หรือรูปแบบความบันเทิง ที่ยึดมาจากของเดิมแล้วนำมาบอกเล่าเรื่องราวโดยอิงการผลิตครั้งก่อน ในรูปแบบสื่อเดียวกัน เช่น "การสร้างใหม่จากภาพยนตร์ในฉบับก่อน" การสร้างใหม่จะเล่าเรื่องราวเดียวกับต้นฉบับ แต่ใช้ ชุดนักแสดงที่แตกต่างกัน และอาจใช้นักแสดงจากฉบับดั้งเดิม เปลี่ยนแปลงแก่นเรื่อง หรือฉากของเรื่อง นอกจากนี้ เนื่องจากการสร้างใหม่จะออกฉายหลังจากงานต้นฉบับสักระยะหนึ่ง จึงอาจมีการใช้เทคโนโลยี การปรับปรุง และเทคนิคใหม่ ๆ ที่ยังไม่มีอยู่หรือเคยใช้กันทั่วไปเมื่อสร้างงานต้นฉบับขึ้นมา คำศัพท์ที่คล้ายกันแต่ไม่มีความหมายเหมือนกันคือ การจินตนาการใหม่ ซึ่งบ่งบอกถึงความแตกต่างที่มากขึ้นระหว่างภาพยนตร์กับภาพยนตร์ที่เป็นต้นแบบ
ผู้ชม

ผู้ชม หรือ ผู้ฟัง  คือกลุ่มคนที่เข้าร่วมในรายการหรือเพื่อมีส่วนร่วมกับผลงานศิลปะ วรรณกรรม (ซึ่งเรียกว่า "ผู้อ่าน") ละคร ดนตรี (ซึ่งเรียกว่า "ผู้ฟัง") วิดีโอเกม (ซึ่งเรียกว่า "ผู้เล่น") ผู้ชมมีส่วนร่วมในงานศิลปะประเภทต่าง ๆ ด้วยวิธีที่แตกต่างกัน บางงานเปิดโอกาสให้ผู้ชมมีส่วนร่วมอย่างเปิดเผย ในขณะที่บางงานอนุญาตให้ปรบมือและวิพากษ์วิจารณ์หรือตอบรับได้เพียงเล็กน้อย
บทพูดเดี่ยว

ในการละคร บทพูดเดี่ยว (จาก มาจากคำว่า μόνος "mónos" ที่แปลว่า "คนเดียว, โดดเดี่ยว" และ λόγος "lógos" ที่แปลว่า "คำพูด") เป็นบทพูดที่นำเสนอโดยนักแสดงคนเดียว โดยส่วนใหญ่มักจะเป็นการแสดงความคิดของตัวละครออกมาดัง ๆ แม้ว่าบางครั้งก็เป็นการพูดคุยกับตัวละครอื่นหรือสื่อสารกับผู้ฟังโดยตรงก็ตาม บทพูดเดี่ยวเป็นเรื่องปกติในสื่อการแสดงต่าง ๆ (บทละคร ภาพยนตร์ เป็นต้น) รวมถึงในบทกวี บทพูดเดี่ยวมีความคล้ายคลึงกับกลวิธีวรรณกรรมอื่น ๆ มากมาย เช่น บทรำพึง สมมุติภาวะและการพูดป้อง อย่างไรก็ตาม กลวิธีเหล่านี้ก็มีความแตกต่างกันในแต่ละชนิด
หมู่เกาะเปอร์เฮินเตียน

หมู่เกาะเปอร์เฮินเตียน (มลายู: "Kepulauan Perhentian" ; มลายูตรังกานู: "Perhentiang" ; มลายูปัตตานี: "Perhentiey") เป็นหมู่เกาะนอกชายฝั่ง อำเภอเบอซุต รัฐตรังกานู ประเทศมาเลเซีย
เกาะหลักสองเกาะคือ เปอร์เฮินเตียนเบอซาร์ (Perhentian Besar; "Greater Perhentian") และ เปอร์เฮินเตียนเกอจิล (Perhentian Kecil; "Lesser Perhentian") เช่นเดียวกับในพื้นที่อื่น ๆ ของอำเภอเบอซุต ผู้คนส่วนใหญ่พูดภาษามลายูปัตตานี อย่างไรก็ตามก็ยังพูดภาษาอังกฤษกันอย่างแพร่หลายเช่นกัน
โรงแรมรถไฟ

โรงแรมรถไฟ เป็นโรงแรมเก่าแก่ในอำเภอหัวหิน ใช้เป็นสถานที่ถ่ายทำภาพยนตร์เรื่อง "ทุ่งสังหาร" เมื่อ พ.ศ. 2527 โรงแรมแห่งนี้ครอบครองที่ดินที่เช่าจากเจ้าของคือการรถไฟแห่งประเทศไทย (รฟท.) สัญญาเช่าสิ้นสุดใน พ.ศ. 2563
ประวัติ.
โรงแรมแห่งนี้มีประวัติศาสตร์ย้อนไปในสมัยที่เมืองหัวหินกำลังพัฒนาเป็นรีสอร์ตริมชายหาดแห่งแรกของประเทศไทย ความสวยงามของหาดหัวหินได้รับการบันทึกโดยวิศวกรที่สำรวจเส้นทางรถไฟสายใต้เมื่อ พ.ศ. 2452 ที่ดินดังกล่าวได้จัดสรรไว้สำหรับสร้างสถานีรถไฟ และเมื่อเส้นทางส่วนแรกเปิดให้บริการใน พ.ศ. 2454 หัวหินก็กลายเป็นจุดหมายปลายทางที่ชาวกรุงเทพฯ และชนชั้นสูงสร้างบ้านพักตากอากาศของตนเอง เส้นทางสายใต้ไปมาเลเซียสร้างเสร็จใน พ.ศ. 2464 ทำให้สามารถเดินทางระหว่างกรุงเทพฯ มาเลเซีย และสิงคโปร์ด้วยรถไฟได้
การออกแบบ.
นายอัลเฟรโด ริกาซซี สถาปนิกชาวอิตาลีของการรถไฟ เป็นผู้ออกแบบอาคารดั้งเดิม เป็นโรงแรมรีสอร์ตสไตล์ยุโรปสองชั้นที่หรูหรา สร้างด้วยอิฐและไม้ตามพระบรมราชโองการ โรงแรมสร้างขึ้นบนที่ดินของการรถไฟโดยย้ายบังกะโลที่มีอยู่เดิมออกไป
โรงแรมมีห้องพัก 14 ห้อง เลานจ์ บาร์ ร้านอาหาร ห้องเล่นบิลเลียด ห้องเก็บไวน์ และระเบียงขนาดใหญ่ มีราคาทั้งหมด 128,366.75 บาท ซึ่งถือเป็นเงินที่สูงมากในสมัยนั้น
มีการออกแบบโดยมีระเบียงล้อมรอบอาคารเพื่อป้องกันความร้อนจากแสงแดดและป้องกันไม่ให้น้ำฝนไหลย้อนกลับตามกระเบื้อง อาคารนี้มีลักษณะคล้ายคลึงกับพระราชนิเวศน์มฤคทายวันที่อำเภอชะอำ
เปิดทำการ.
โรงแรมแห่งนี้เปิดทำการในเดือนตุลาคม พ.ศ. 2465 และมีพิธีเปิดอย่างเป็นทางการเมื่อวันที่ 1 มกราคม พ.ศ. 2466
พระบาทสมเด็จพระมงกุฎเกล้าเจ้าอยู่หัวทรงโปรดเกล้าฯ ให้นายช่างเอโอ โรบินส์ สร้างสนามกอล์ฟบนที่ดินตรงข้ามสถานีรถไฟ โดยสร้างสนามกอล์ฟรอยัลหัวหิน 9 หลุม พร้อมสนามเทนนิส แล้วเสร็จทันต้อนรับแขกโรงแรมชุดแรกในวันที่ 26 ตุลาคม พ.ศ. 2465
ธีรยุทธ จิราธิวัฒน์ ประธานเจ้าหน้าที่บริหาร โรงแรมและรีสอร์ทในเครือเซ็นทารากล่าวว่า “ยุครถไฟนำการเปลี่ยนแปลงครั้งใหญ่มาสู่สยาม ชื่อของประเทศไทยในขณะนั้น” 
“มีถนนเข้าไปยังพื้นที่ต่างจังหวัดน้อยมาก และสถานที่เช่นหัวหินเป็นที่รู้จักเฉพาะในหมู่คนในพื้นที่เท่านั้น เมื่อมีการสร้างทางรถไฟจากกรุงเทพฯ ลงไปยังมาเลเซีย ชนชั้นสูงในสมัยนั้นก็สามารถเดินทางไปหัวหินและเพลิดเพลินกับชายหาดและทะเลได้ทันที”
ใน พ.ศ. 2471 โรงแรมแห่งนี้มีชื่อเสียงไปทั่วโลก และเพื่อรองรับจำนวนนักท่องเที่ยวที่เดินทางมาหัวหินที่เพิ่มมากขึ้น โรงแรมจึงได้เพิ่มอาคารใหม่ที่มีห้องพัก 13 ห้อง โดยสร้างด้วยการออกแบบที่เหมือนกันทุกประการกับอาคารที่มีอยู่เดิม
หลังสงครามโลกครั้งที่ 2 ได้มีการเพิ่มห้องพักอีกสองห้อง พร้อมด้วยห้องอาหารสามแห่ง บาร์ชั้นล่าง และล็อบบี้พร้อมทิวทัศน์อ่าวหัวหินแบบพาโนรามา
เจ้าของ.
ใน พ.ศ. 2531 เครือโรงแรมโซฟิเทลซื้อโรงแรมแห่งนี้ จึงกลายมาเป็นโรงแรมโซฟิเทล เซ็นทรัล หัวหิน
นับตั้งแต่เดือนกันยายน พ.ศ. 2557 บริษัท โรงแรมเซ็นทรัลพลาซา จำกัด (มหาชน) (CENTEL) เป็นผู้ดำเนินการโรงแรมนี้ และตั้งชื่อว่า "เซ็นทารา แกรนด์ บีช รีสอร์ท แอนด์ วิลล่า หัวหิน"
ซัมซุง กาแลคซีเอส 25

ซัมซุง กาแลคซีเอส 25 เป็นสมาร์ทโฟนระดับไฮเอนด์บนระบบปฏิบัติการแอนดรอยด์ที่ได้รับการพัฒนา ผลิต และทำการตลาดโดยซัมซุง อิเล็คทรอนิคส์ เป็นส่วนหนึ่งของซีรีส์กาแลคซีเอส ซึ่งเป็นรุ่นเรือธง รุ่นนี้เป็นรุ่นต่อจากซัมซุง กาแลคซีเอส 24 รุ่น S25, S25+ และ S25 Ultra เปิดตัวเมื่อวันที่ 22 มกราคม ค.ศ. 2025 ในงาน Galaxy Unpacked ที่แซนโฮเซ รัฐแคลิฟอร์เนีย และวางจำหน่ายเมื่อวันที่ 7 กุมภาพันธ์ ค.ศ. 2025 นอกจากนี้ โทรศัพท์ในกลุ่มเดียวกันอย่าง Galaxy S25 Edge มีกำหนดเปิดตัวในช่วงปลายปี ค.ศ. 2025 อย่างไรก็ตาม ยังไม่มีการเปิดเผยรายละเอียดเพิ่มเติมเกี่ยวกับโทรศัพท์รุ่นนี้
กลุ่มผลิตภัณฑ์.
กลุ่มผลิตภัณฑ์ซัมซุง กาแลคซีเอส 25 ประกอบด้วยโทรศัพท์ 4 รุ่นที่แตกต่างกัน ได้แก่ ซัมซุง กาแลคซีเอส 25, Samsung Galaxy S25+, Samsung Galaxy S25 Ultra และ Samsung Galaxy S25 Edge
S25 และ S25+ มีขนาดจอแสดงผลเท่ากันกับรุ่นก่อน ในขณะที่ S25 Ultra รุ่นท็อปจะมีจอแสดงผลที่ใหญ่กว่าเล็กน้อย
เจ้าหญิงมารีอา เชียร์ราแห่งบูร์บง-ซิซิลีทั้งสอง

เจ้าหญิงมารีอา เชียร์ราแห่งบูร์บง-ซิซิลีทั้งสอง ดัชเชสแห่งโนโตและกาปรี (พระนามเต็ม: มารีอา เชียร์รา กาโรลา ลุยซา คาร์เมน; 1 มกราคม พ.ศ. 2548) ทรงเป็นเจ้าหญิงแห่งอิตาลี ผ่านทางราชวงศ์บูร์บง-ซิซิลีทั้งสอง
พระประวัติ.
เจ้าหญิงมารีอา เชีบร์รา ประสูติเมื่อวันที่ 1 มกราคม พ.ศ. 2548 เป็นพระธิดาพระองค์เล็กใน เจ้าชายคาร์โล ดยุกแห่งกัสโตร กับ เจ้าหญิงคามิลลา ดัชเชสแห่งกัสโตร ทรงมีพระเชษฐภคินี 1 พระองค์ คือ เจ้าหญิงมารีอา คาโรลีนาแห่งบูร์บง-ซิซิลีทั้งสอง (ประสูติ พ.ศ. 2546) พระองค์ทรงดำรงพระชนม์ชีพส่วนใหญ่ในปารีส , มอนติคาร์โล และโรม เช่นเดียวกับพระเชษฐภคินี พระองค์ทรงจบจาก และ มหาวิทยาลัยฮาร์วาร์ด 
พระกรณียกิจ.
พระองค์ทรงอุปถัมภ์องค์กรการกุศล Rokethon ที่ตั้งอยู่ในโมนาโก ซึ่งระดมทุนเพื่อสุนัขที่ถูกทอดทิ้ง และเป็นทรงเป็นทูตขององค์กรไม่แสวงหากำไรเพื่อการอนุรักษ์มหาสมุทร Passion Sea Project โดยทรงงานให้กับ และทรงสนับสนุนสวัสดิภาพสัตว์ผ่านการรับเลี้ยงสัตว์ การรณรงค์สร้างความตระหนักรู้ และความพยายามของอาสาสมัคร ต่อมาทรงได้รับการแต่งตั้งให้เป็นทูตของกองทุนสัตว์ป่าโลกในฝรั่งเศสและอิตาลี
พระองค์และพระเชษฐภคินีทรงเป็นผู้ทรงอิทธิพลทางโซเชียลมีเดีย ทรงมีผู้ติดตามจำนวนมากใน อินสตาแกรม ยูทูบ และ ติ๊กต๊อก ทั้งนี้ พระองค์และพระเชษฐภคินี ทรงเปิดยูทูบนามว่า Carolina & Chiara โดยทรงเริ่มทำตั้งแต่ช่วงการระบาดทั่วของโควิด-19 
ในปี พ.ศ. 2566 พระองค์ทรงเข้าร่วมการแข่งขัน ร่วมกับ เจ้าฟ้าชายฯ มกุฎราชกุมารแห่งเดนมาร์ก
ในปี พ.ศ. 2567 เสด็จร่วมงานเปิดสำนักงานใหญ่ประจำภูมิภาคเอเชียแปซิฟิกของคริสตีส์ในฮ่องกง พร้อมกับ พระบิดา พระมารดา และพระเชษฐภคินี
เหตุอาคารถล่มในกรุงเทพมหานคร พ.ศ. 2568

เมื่อวันที่ 28 มีนาคม พ.ศ. 2568 เวลาประมาณ 13:25 น. ได้เกิดเหตุอาคารที่ทำการสำนักงานการตรวจเงินแผ่นดิน (หลังใหม่) ซึ่งมีความสูง 33 ชั้น ตั้งอยู่ในพื้นที่แขวงจตุจักร เขตจตุจักร กรุงเทพมหานคร พังถล่มลงมา ส่งผลให้มีผู้เสียชีวิตอย่างน้อย 95 ราย สูญหาย 1 ราย และมีผู้รอดชีวิตเพียง 9 ราย
สาเหตุการถล่มเกิดจากแรงสั่นสะเทือนของแผ่นดินไหวในประเทศพม่า พ.ศ. 2568 ซึ่งมีศูนย์กลางอยู่ในภาคซะไกง์ของประเทศพม่าและส่งผลกระทบกว้างขวางถึงกรุงเทพมหานคร
ทั้งนี้ อาคารดังกล่าวอยู่ระหว่างการก่อสร้างในส่วนงานผนังและการตกแต่งภายนอก แม้โครงสร้างหลักจะแล้วเสร็จตั้งแต่ พ.ศ. 2567
ภูมิหลัง.
อาคารสำนักงานการตรวจเงินแผ่นดินแห่งใหม่นี้ตั้งอยู่บนถนนกำแพงเพชร ใกล้ตลาดนัดจตุจักร กรุงเทพมหานคร มีความสูง 33 ชั้น การก่อสร้างเริ่มขึ้นใน พ.ศ. 2563 และก่อสร้างในส่วนโครงสร้างอาคารแล้วเสร็จเมื่อเดือนเมษายน พ.ศ. 2567 ตามประกาศของบริษัท "China Railway No.10 Engineering Group" ผู้รับเหมาเป็นกิจการร่วมค้าระหว่างบริษัทดังกล่าวกับบริษัท อิตาเลียนไทย ดีเวล๊อปเมนต์ จำกัด (มหาชน) ในนาม "ITD-CREC"
ก่อนเหตุอาคารถล่มมีการเพิ่มแผงกระจกด้านหน้าและการติดตั้งเครื่องใช้ภายใน สัญญาก่อสร้างมีมูลค่า 2,136 ล้านบาท ต่ำกว่าราคากลาง 2,522 ล้านบาท มีการลงนามสัญญาก่อสร้างเมื่อวันที่ 23 พฤศจิกายน พ.ศ. 2563 มีกำหนดแล้วเสร็จในวันที่ 31 ธันวาคม พ.ศ. 2566 ต่อมามีการขยายกำหนดแล้วเสร็จใหม่เป็นวันที่ 3 มิถุนายน พ.ศ. 2567
อาคารนี้สร้างขึ้นเพื่อใช้เป็นอาคารที่ทำการสำนักงานการตรวจเงินแผ่นดินแห่งใหม่ แทนที่สำนักงานการตรวจเงินแผ่นดินปัจจุบัน ซึ่งตั้งอยู่บนถนนพระรามที่ 6 แขวงพญาไท เขตพญาไท กรุงเทพมหานคร
ผลกระทบ.
ผู้บาดเจ็บและเสียชีวิต.
หลังจากการถล่ม มีผู้คนในบริเวณใกล้เคียงได้รับบาดเจ็บ 10 ราย ต่อมาจึงมีปฏิบัติการค้นหาและกู้ภัย มีคนงานก่อสร้างรอดชีวิตจากในพื้นที่รวม 9 ราย ปฏิบัติการค้นหาและกู้ภัยใช้เวลากว่า 1 เดือน สถาบันนิติเวชวิทยารายงานว่าพบศพผู้เสียชีวิต 95 ราย ซึ่งยืนยันเอกลักษณ์บุคคลได้ 93 ศพ และพบชิ้นส่วนศพจำนวน 315 ชิ้น ซึ่งส่วนมากยังตรวจพิสูจน์เอกลักษณ์ไม่ได้ สำนักงานประกันสังคมรายงานว่าในจำนวนนี้เป็นชาวต่างประเทศ 20 ราย
การสืบสวน.
หน่วยงานท้องถิ่นเริ่มดำเนินการสอบสวนเรื่อง "คุณภาพของการก่อสร้าง วัสดุที่ใช้ และการปฏิบัติตามกฎหมายที่เกี่ยวข้องว่าด้วยการก่อสร้างอาคารที่ทนทานต่อแผ่นดินไหวอย่างเหมาะสมหรือไม่" ต่อมากรมสอบสวนคดีพิเศษได้รับเป็นคดีพิเศษ
การวิพากษ์วิจารณ์.
เนื่องจากผู้ว่าการตรวจเงินแผ่นดินไม่ได้ออกมาขอโทษในเหตุการณ์ที่เกิดขึ้นต่อมามีการเปิดเผยถึงหนังสือเวียนในลักษณะที่ตำหนิประชาชนว่าเป็น "ผู้ที่มีความเห็นในเชิงลบ" พิศิษฐ์ ลีลาวชิโรภาส อดีตผู้ว่าการตรวจเงินแผ่นดินได้ออกมาให้สัมภาษณ์โดยตอบโต้ผู้ที่วิจารณ์ว่าทำไมเลือก ผู้รับเหมาโครงการที่เสนอราคาต่ำสุด ในลักษณะที่ว่าหากใช้เลือกผู้รับเหมาโครงการราคาแพงก็จะถูกวิจารณ์อีก ส่วนที่มีผู้วิจารณ์ ว่าโต๊ะเก้าอี้ราคาแพง อดีตผู้ว่าฯ ได้ตอบโต้กลับว่าถ้าใช้เป็นสิบปีถือว่าคุ้มค่าคุ้มราคา
ภาพมุมกว้างเศษซากอาคารที่ทำการสำนักงานการตรวจเงินแผ่นดินแห่งใหม่ เมื่อวันที่ 5 เมษายน พ.ศ. 2568 (หลังเหตุการณ์ 9 วัน)
คดีความ.
วันที่ 13 พฤษภาคม พ.ศ. 2568 พนักงานสอบสวนกองบัญชาการตำรวจนครบาลได้ยื่นต่อศาลอาญาเพื่อออกหมายจับผู้มีส่วนเกี่ยวข้องกับการก่อสร้างอาคารที่ทำการหลังใหม่ของสำนักงานการตรวจเงินแผ่นดิน ทั้งหมด 3 กลุ่ม รวม 17 ราย และศาลอาญาอนุมัติหมายจับในอีกสองวันถัดมา (15 พฤษภาคม) รายชื่อดังนี้
สะพานริชมอนด์–แซนราฟาเอล

สะพานริชมอนด์–แซนราฟาเอล  หรือชื่ออย่างเป็นทางการคือ สะพานอนุสรณ์จอห์น เอฟ. แมกคาร์ที  เป็นจุดข้ามอ่าวซานฟรานซิสโกทางทิศตะวันออก–ตะวันตกที่อยู่เหนือสุดของรัฐแคลิฟอร์เนีย เป็นส่วนหนึ่งของทางหลวงระหว่างรัฐหมายเลข 580 จากริชมอนด์ทางทิศตะวันออกไปยังแซนราฟาเอลทางทิศตะวันตก สะพานนี้เปิดใช้งานเมื่อ ค.ศ. 1956 โดยเข้ามาแทนที่บริการเรือข้ามฟากของบริษัท เรือข้ามฟากริชมอนด์–แซนราฟาเอล และได้รับการเปลี่ยนชื่ออย่างเป็นทางการใน ค.ศ. 1981 เพื่อเป็นเกียรติแก่จอห์น เอฟ. แมกคาร์ที สมาชิกวุฒิสภารัฐแคลิฟอร์เนีย ผู้สนับสนุนการสร้างสะพานนี้
เจ้าอุปราช (ท้าวนอง)

เจ้าอุปราช (ท้าวนอง) เป็นพระราชอนุชาร่วมพระมารดากับพระไชยเชษฐาธิราชที่ 2 ภายหลังได้รับโปรดเกล้าฯ ให้ดำรงตำแหน่งเป็นเจ้าอุปราช ต่อมาเจ้าอุปราช (ท้าวนอง) ยึดอำนาจจากเจ้าองค์ลอง พระราชโอรสของพระไชยเชษฐาธิราชที่ 2 จนได้ปกครองนครหลวงเวียงจันทน์ ภายหลังเจ้าพระวอและเจ้าพระตาร่วมมือกับเจ้าสิริบุญสารเข้ายึดอำนาจจากเจ้าอุปราช (ท้าวนอง)
เจ้าอุปราช (ท้าวนอง) มีพระนามตามใบจุ้มเลขที่ 1 ว่าพระโพสาทธรรมิกราชาไชยจักรพรรดิภูมินทราธิราชเจ้า ท้ายหนังสือใบจุ้มเลขที่ 1 ระบุว่า "“ศักราช 104 ตัว เดือนยี่ ขึ้น 5 ค่ำ วัน 2 ฤกษ์ 24 ลูก"" (ศักราช 104 ดังกล่าวคือจุลศักราช 1104 หรือ พ.ศ. 2285) ใช้ตราจุ้มเป็นรูปนกยูง เหตุที่ใช้ตราจุ้มเป็นรูปนกยูงนั้นก็เพราะว่าบิดาของเจ้าอุปราชนองมีเชื้อสายพวน เมื่อครองราชย์เจ้าอุปราชนองจึงใช้ตรานกยูงซึ่งเป็นสัตว์ที่กลุ่มคนพวนให้การนับถือ และยังใช้เป็นตราจุ้มของอาณาจักรพวน
ไชนาเรลเวย์

บริษัท ไชนาสเตตเรลเวย์กรุป จำกัด  ซึ่งดำเนินธุรกิจภายใต้ชื่อ ไชนาเรลเวย์ (China Railway; CR) เป็นบริษัทผู้ให้บริการด้านรถไฟโดยสารและขนส่งสินค้าแห่งชาติของสาธารณรัฐประชาชนจีน
ไชนาเรลเวย์ดำเนินการด้านขนส่งผู้โดยสารและสินค้าทั่วประเทศจีน โดยมีบริษัทสาขาในภูมิภาค 18 แห่ง ณ เดือนกันยายน ค.ศ. 2022 สินทรัพย์รวมของไชนาเรลเวย์กรุป อยู่ที่ 9.06 ล้านล้านหยวน (1.24 ล้านล้านดอลลาร์สหรัฐ) โดยประเทศจีนถือว่ามีการใช้รถไฟมากที่สุดในโลก
ประวัติ.
ไชนาเรลเวย์คอร์ปอเรชัน (China Railway Corporation) ก่อตั้งขึ้นในปี 2013 เพื่อดำเนินการการก่อสร้างและการบำรุงรักษาทางรถไฟ#เปลี่ยนทาง 
แต่ภายใต้กฎหมายองค์การของจีน ทำให้ไชนาเรลเวย์คอร์ปอเรชันได้ปรับโครงสร้างบริษัทและเปลี่ยนชื่อมาเป็น ไชนาสเตตเรลเวย์กรุป (China State Railway Group Co., Ltd.) เมื่อวันที่ 18 มิถุนายน 2019 ซึ่งหมายความว่ากระทรวงการคลังของจีนเป็นหนึ่งในผู้ลงทุน รวมถึงคณะกรรมการและผู้บริหารที่เป็นผู้รับเลือกโดยรัฐ
ภายในสิ้นปี 2019 ไชนาเรลเวย์มีพนักงาน 2 ล้านคนและดำเนินการก่อสร้าง 139,900 กิโลเมตร ของทางรถไฟ ซึ่ง 35,388 กิโลเมตร เป็นเส้นทางรถไฟความเร็วสูง#เปลี่ยนทาง
โทมารุ

โทมารุ  เป็นสายพันธุ์ไก่สายพันธุ์ไก่ขันเสียงยาวของญี่ปุ่น ซึ่งสามารถขันต่อเนื่องได้นานประมาณ 25 วินาที ถือเป็นหนึ่งในสี่สายพันธุ์ไก่ขันเสียงยาวของญี่ปุ่น ร่วมกับโคเอโยชิ คุโรคาชิวะ และโทเท็นโก344332
ประวัติ.
โทมารุเชื่อว่ามีต้นกำเนิดจากประเทศจีนในสมัยราชวงศ์ถัง โดยอักษรคันจิ หรือ 'tou' แทนราชวงศ์ดังกล่าว
โทมารุได้รับการขึ้นทะเบียนเป็นอนุสรณ์สถานทางธรรมชาติของญี่ปุ่นในจังหวัดนีงาตะเมื่อปี ค.ศ. 1939101
ลักษณะ.
โทมารุมีเพียงสีเดียว คือ สีดำที่มีประกายเขียว344 ลำตัวกว้างและกระชับ พร้อมกับอกที่เต็มอิ่ม หางอยู่ในระดับต่ำแต่สูงกว่าระนาบแนวนอน แม้ว่าขนโค้งของไก่อาจยาวพอแตะพื้น แต่โดยทั่วไปไม่ได้ถือว่าเป็นสายพันธุ์หางยาว เท้าและแข้งมีสีเทาเข้มอมฟ้า หงอนเป็นแบบเดี่ยว ใบหน้าและติ่งหูมีสีแดง บางครั้งมีจุดสีเข้ม ส่วนแม่ไก่อาจมีใบหน้าสีดำทั้งหมด344
แม่น้ำลอสแอนเจลิส

แม่น้ำลอสแอนเจลิส  ซึ่งในอดีตชาวทองวาเรียกว่า ปายเมปาซายต์ 'แม่น้ำตะวันตก' และชาวสเปนเรียกว่า รีโอปอร์ซิอุนกูลา 'แม่น้ำปอร์ซิอุนกูลา' เป็นแม่น้ำสายหลักในเทศมณฑลลอสแอนเจลิส รัฐแคลิฟอร์เนีย ต้นน้ำอยู่ที่เนินเขาซีมีและภูเขาแซนตาซูแซนา และไหลเป็นระยะทางเกือบ จากคาโนกาพาร์กผ่านหุบเขาแซนเฟอร์แนนโด ย่านกลางเมืองลอสแอนเจลิส และเกตเวย์ซิตีส์ไปจนถึงปากแม่น้ำในลองบีช ซึ่งมันไหลลงสู่อ่าวแซนเปโดร ขณะที่แม่น้ำสายนี้ครั้งหนึ่งเคยไหลอย่างอิสระและเกิดน้ำท่วมบ่อยครั้ง ทำให้เกิดที่ราบน้ำท่วมถึงตามตะกอนน้ำพา แต่ปัจจุบันมันไหลผ่านร่องน้ำคอนกรีตตามเส้นทางที่กำหนด ซึ่งถูกสร้างขึ้นหลังเกิดอุทกภัยใหญ่หลายครั้งในช่วงต้นศตวรรษที่ 20
ก่อนการเปิดใช้งานสะพานส่งน้ำลอสแอนเจลิส แม่น้ำสายนี้เป็นแหล่งน้ำจืดหลักของเมือง แม้ภูมิภาคลอสแอนเจลิสจะยังคงได้รับน้ำบางส่วนจากแม่น้ำและแหล่งน้ำในท้องถิ่นอื่น ๆ แต่แหล่งน้ำส่วนใหญ่มาจากสะพานส่งน้ำหลายสายที่ให้บริการในพื้นที่ แม่น้ำลอสแอนเจลิสมีมลพิษอย่างหนักจากน้ำท่าทางการเกษตรและในเมือง
แม่น้ำนี้ได้รับน้ำหลัก ๆ จากน้ำฝนและหิมะละลาย (ในฤดูหนาวและฤดูใบไม้ผลิ) โรงบำบัดน้ำเสียดอนัลด์ ซี. ทิลแมน ในแวนนายส์ (ในฤดูร้อนและฤดูใบไม้ร่วง) และน้ำทิ้งจากเขตเมือง ทำให้แม่น้ำนี้เป็นหนึ่งในแม่น้ำที่มีน้ำไหลตลอดปีในระดับความสูงต่ำไม่กี่แห่งในแคลิฟอร์เนียตอนใต้ โดยทั่วไปแล้ว น้ำบางส่วนจะไหลลงสู่มหาสมุทรเสมอ แม้ในช่วงฤดูร้อนที่แห้งแล้งที่สุดก็ตาม แม้จะมีบันทึกทางประวัติศาสตร์ที่ระบุว่าแม่น้ำเคยแห้งขอด แต่ก็มีน้ำไหลอย่างสม่ำเสมอทุกเดือนนับตั้งแต่เริ่มมีการบันทึกการไหลของน้ำใน ค.ศ. 1929 สิ่งนี้ได้รับการสนับสนุนจากร่องน้ำคอนกรีต ซึ่งจำกัดการดูดซึมน้ำลงสู่พื้นดิน แม้ว่าการไหลโดยทั่วไปจะมีปริมาณน้อย แต่อาจไหลแรงมากแม้ในฤดูร้อน
เชลยศึกชาวฝรั่งเศสในสงครามโลกครั้งที่สอง

แม้ว่าจะไม่มีการประมาณการที่แน่ชัด แต่จำนวนทหารฝรั่งเศสที่ถูกนาซีเยอรมนีจับกุมในระหว่างยุทธการที่ฝรั่งเศสระหว่างเดือนพฤษภาคมถึงมิถุนายน ค.ศ. 1940 นั้นโดยทั่วไปอยู่ที่ประมาณ 1.8 ล้านคน ซึ่งคิดเป็นประมาณร้อยละ 10 ของประชากรชายผู้ใหญ่ทั้งหมดในฝรั่งเศสในขณะนั้น โดยหลังจากถูกคุมขังในฝรั่งเศสช่วงสั้น ๆ เชลยส่วนใหญ่ก็ถูกเนรเทศไปยังประเทศเยอรมนี ซึ่งในประเทศเยอรมนี เชลยได้ถูกคุมขังในค่ายกักกัน"ชตาลาค" ("Stalag") หรือ"โอฟลาค" ("Oflag") ตามยศ แต่ในไม่ช้า เชลยส่วนใหญ่ก็ถูกย้ายไปยังสถานที่ทำงาน ("โคมันโด") ในภาคเกษตรหรืออุตสาหกรรมของเยอรมนี อย่างไรก็ตาม เชลยจากจักรวรรดิอาณานิคมฝรั่งเศสยังคงถูกคุมขังในค่ายในฝรั่งเศสที่มีสภาพความเป็นอยู่ที่ย่ำแย่อันเป็นผลจากอุดมการณ์เชื้อชาติของนาซี
ในระหว่างการเจรจาเพื่อการสงบศึก 22 มิถุนายน ค.ศ. 1940 รัฐบาลฝรั่งเศสเขตวีชีได้นำนโยบายความร่วมมือมาใช้ โดยหวังว่าเยอรมนีจะให้การยินยอมในการส่งตัวกลับประเทศ อย่างไรก็ตาม ชาวเยอรมันได้เลื่อนการส่งตัวเชลยกลับประเทศจนกว่าจะมีการเจรจาสนธิสัญญาสันติภาพขั้นสุดท้าย ซึ่งไม่เคยเกิดขึ้นเนื่องจากการปฏิเสธที่จะยอมแพ้ของสหราชอาณาจักร และเยอรมนีพ่ายแพ้ในยุทธเวหาที่บริเตน การที่ไม่มีประชากรชายในฝรั่งเศสเป็นจำนวนมากส่งผลกระทบอย่างสำคัญต่อสถานะของผู้หญิงในฝรั่งเศสที่ถูกยึดครอง และการระดมทุนเพื่อการกุศลในนามของเชลยก็มีบทบาทสำคัญในชีวิตประจำวันของชาวฝรั่งเศสจนกระทั่งช่วงปลายของการยึดครองดังกล่าว ส่วนการส่งเชลยศึกบางประเภทกลับประเทศเดิมมีจำกัดตั้งแต่ ค.ศ. 1940 และทางรัฐบาลก็พยายามสนับสนุนการส่งตัวเชลยกลับประเทศ โดยเปิดตัวระบบ"เรอเลเวอ" ("relève") ซึ่งไม่เป็นที่นิยม เพื่อแลกเปลี่ยนเชลยศึกกับคนงานชาวฝรั่งเศสที่เดินทางไปทำงานในเยอรมนี อย่างไรก็ตาม เชลยจำนวนมากยังคงถูกกักขังโดยเยอรมันจนกระทั่งเยอรมนีพ่ายแพ้ใน ค.ศ. 1945 ส่วนเชลยที่เดินทางกลับฝรั่งเศส ไม่ว่าจะด้วยการส่งตัวกลับประเทศหรือหลบหนี มักพบว่าตนเองถูกประณามโดยประชาชนชาวฝรั่งเศส และไม่ได้รับการยอมรับอย่างเป็นทางการมากนัก
การอ้างอิง.
อาร์ชดยุกลีโอพ็อล ลุดวิจแห่งออสเตรีย

อาร์ชดยุกลีโอพ็อลแห่งออสเตรีย (พระนามเต็ม: ลีโอพ็อล ลุดวิจ มารีอา ฟรันทซ์ จูลีอัส เอสเตอร์จีอุส เจอร์ฮาร์ด; 6 มิถุนายน พ.ศ.2366 – 24 พฤษภาคม พ.ศ.2441) ทรงเป็นพลเอก และ พลเรือเอก ชาวออสเตรีย
พระประวัติ.
อาร์ชดยุกลีโอพ็อล ประสูติเมื่อวันที่ 6 มิถุนายน พ.ศ. 2366 เป็นพระโอรสใน อาร์ชดยุกแรนีเออร์ ฌอแซ็ฟแห่งออสเตรีย กับ เจ้าหญิงเอลีซาเบ็ทแห่งซาวอย เป็นพระอนุชาใน แอดิเลดแห่งออสเตรีย สมเด็จพระราชินีแห่งซาร์ดิเนีย ทรงเป็นพระราชมาตุลา (น้าชาย) ใน พระเจ้าอุมแบร์โตที่ 1 แห่งอิตาลี และ พระเจ้าอามาเดโอที่ 1 แห่งสเปน พระองค์มีสมเด็จพระราชอัยกาธิบดี (ปู่) คือ จักรพรรดิเลโอพ็อลท์ที่ 2 แห่งจักรวรรดิโรมันอันศักดิ์สิทธิ์ พระองค์ทรงรับราชการทหารเช่นพระบิดา โดยทรงดำรงยศทางทหาร ที่ พลโท 
เมื่อจักรพรรดิมัคซีมีลีอานที่ 1 แห่งเม็กซิโก จะทรงยอมรับบัลลังก์ของเม็กซิโก ในเดือนมีนาคม พ.ศ. 2407 จักรพรรดิฟรันทซ์ โยเซ็ฟที่ 1 แห่งออสเตรีย ทรงส่งพระองค์ไปที่ พื่อโน้มน้าวให้ว่าที่องค์จักรพรรดิเม็กซิโกพระองค์ใหม่ ลงพระนามในพระราชบัญญัติสละราชสมบัติ แม้ทั้ง 2 จะเป็นพระญาติ แต่ก็มิได้มีความสัมพันธ์ที่ดีต่อกัน ซึ่งจักรพรรดิมัคซีมีลีอาน ทรงมองว่า พระองค์ทรงได้รับประโยชน์จากการสละราชสมบัติ จักรพรรดิมัคซีมีลีอาน จึงลงนามใน 'ข้อตกลงครอบครัว' ตามที่เรียกกัน โดยมีพระราชประสงค์ให้ จักรพรรดิฟรันทซ์ที่ 1 แห่งออสเตรีย ผู้เป็นสมเด็จพระบรมเชษฐาธิบดี เสด็จพระราชดำเนินมาหา ซึ่งองค์จักพรรดิแห่งออสเตรีย เสด็จพระราชดำเนินมาในวันที่ 9 เมษายน พ.ศ. 2407
และแน่นอนว่า พระองค์ทรงมีพระยศทางทหารที่ พลเรือโท ในกองทัพเรือออสเตรีย-ฮังการี และทำหน้าที่เป็นผู้ตรวจการทั่วไปของนาวิกโยธินและกองเรือตั้งแต่ พ.ศ. 2408 จนถึงวันที่ 25 กุมภาพันธ์ พ.ศ. 2411 ซึ่งทำให้จักรพรรดิมัคซีมีลีอาน ไม่พอพระราชหฤทัยอย่างมาก
ระหว่างสงครามออสเตรีย-ปรัสเซีย พระองค์ทรงได้รับมอบหมายให้เป็นผู้บังคับบัญชากองพลออสเตรียที่ 8 ตามคำบอกเล่าของ[[:en:Geoffrey Wawro|เจฟฟรีย์ วาวโรล โดยกล่าวว่า พระองค์เป็นผู้บังคับบัญชาที่ไร้ความสามารถ ทรงไม่เคยออกคำสั่งแม้แต่คำเดียวในระหว่างการรบที่สคาลิทซ์ ซึ่งกองพลของเขาถูกกองพลปรัสเซียที่ 5 ภายใต้การนำของ[[คาร์ล ฟรีดริช ฟ็อน ชไตน์เม็ทซ์]] โจมตีอย่างหนัก ก่อนการรบที่โคนิกเกรตซ์ พลเอกเวเบอร์ ทำหน้าที่ออกคำสั่งแทนพระองค์ 
พระองค์มิได้เสกสมรส เมื่อทรงออกจากตำแหน่งผู้บัญชาการ[[กองทัพเรือ]] พระองค์ทรงหายพระองค์ไปจากแวดวงสังคมทหารเรือ และสิ้นพระชนม์เมื่อวันที่ 24 พฤษภาคม พ.ศ. 2411 สิริพระชันษา 44 ปี
พาร์เซก (ซอฟต์แวร์)

พาร์เซก เป็นโปรแกรมซอฟต์แวร์แบบจำกัดสิทธิ์สำหรับควบคุมคอมพิวเตอร์ระยะไกลที่ออกแบบมาเป็นหลักเพื่อใช้เล่นเกมผ่านการสตรีมวิดีโอ ด้วย พาร์เซก ผู้ใช้สามารถสตรีมภาพเกมจากคอมพิวเตอร์เครื่องหนึ่งไปยังอุปกรณ์อีกเครื่องผ่านอินเทอร์เน็ต ซึ่งหมายความว่าคุณสามารถรันเกมบนคอมพิวเตอร์ที่มีสเปคสูง แล้วเล่นเกมนั้นจากระยะไกลผ่านอุปกรณ์อื่น เช่น แล็ปท็อปหรือแท็บเล็ตได้แบบลื่นไหล แม้ว่า พาร์เซก จะถูกพัฒนาเพื่อการเล่นเกมเป็นหลัก แต่ก็สามารถใช้เป็นซอฟต์แวร์สำหรับแชร์หน้าจอที่มีความหน่วงต่ำได้ ซึ่งช่วยให้สามารถทำงานร่วมกันหรือเข้าถึงคอมพิวเตอร์จากระยะไกลได้โดยไม่เกิดอาการดีเลย์มากจนเกินไป ตัวโปรแกรมสามารถใช้งานได้บนระบบปฏิบัติการหลักๆ ส่วนใหญ่ เช่น วินโดวส์, แมคโอเอส, แอนดรอยด์, Raspberry Pi 3 และ ลินุกซ์
พาร์เซก ยังมีเวอร์ชันแบบชำระเงินที่เรียกว่า "Parsec for Teams" ซึ่งมาพร้อมกับฟีเจอร์เพิ่มเติมสำหรับนักออกแบบและนักพัฒนา เช่น เครื่องมือการจัดการขั้นสูง, ความแม่นยำของสีที่ดีขึ้น และความสามารถในการสตรีมหลายหน้าจอพร้อมกัน
Parsec Warp เพิ่มการตั้งค่าพิเศษ เช่น การปรับปรุงด้านภาพ และตัวเลือกการควบคุมที่มากขึ้น โหมด 4:4:4 ช่วยให้สีคมชัดและสดใสยิ่งขึ้น นอกจากนี้ยังรองรับการใช้งานปากกาและแท็บเล็ต พร้อมตัวเลือกในการเพิ่มจอแสดงผลเพิ่มเติม
ในปี พ.ศ. 2566 พาร์เซก ได้ปิดระบบอาร์เคด
ความร่วมมือ.
ก่อนหน้านี้ พาร์เซก มีอินเทอร์เฟซผู้ใช้แบบง่ายสำหรับตั้งค่าและเชื่อมต่อกับเครื่องเสมือนที่ถูกกำหนดค่าไว้ล่วงหน้า ซึ่งโฮสต์โดย แอมะซอนเว็บเซอร์วิซ และ เปเปอร์สเปซ อย่างไรก็ตาม ฟีเจอร์นี้ได้ถูกลบออกและไม่ได้เป็นส่วนหนึ่งของเวอร์ชันปัจจุบันอีกต่อไป ในเดือนมกราคม พ.ศ. 2561 พาร์เซกได้ร่วมมือกับ เอชพี เพื่อพัฒนา OMEN Game Stream ซึ่งเป็นบริการสตรีมเกมฟรีที่ใช้เทคโนโลยีของ พาร์เซก โดยออกแบบมาเพื่อรองรับคอมพิวเตอร์ตระกูล HP Omen โดยเฉพาะ
ในเดือนสิงหาคม พ.ศ. 2564 ยูนิตีเทคโนโลยี ประกาศแผนที่จะซื้อพาร์เซก ด้วยมูลค่า $320 ล้านดอลลาร์ โดยคาดว่าการทำข้อตกลงจะเสร็จสิ้นภายในไตรมาสที่สามของปี พ.ศ. 2564 โดยยูนิตีวางแผนที่จะนำซอฟต์แวร์ของพาร์เซกมาผนวกเข้ากับ ยูนิตีเอนจิน เพื่อใช้สนับสนุนการพัฒนา ยูนิตีเทคโนโลยี ได้นำพาร์เซกมารวมเข้าด้วยกันในช่วงต้นปี พ.ศ. 2565 ทำให้พาร์เซกกลายเป็นส่วนหนึ่งของยูนิตี
เซสชั่นการเข้าสู่ระบบ

เซสชั่นการเข้าสู่ระบบ  ในระบบคอมพิวเตอร์ คือช่วงเวลาการใช้งานระหว่างที่ผู้ใช้ล็อกอินเข้าสู่ระบบและล็อกเอาท์ออกจากระบบ (สำหรับระบบที่รองรับผู้ใช้หลายคน)
ในระบบปฏิบัติการ ยูนิกซ์ และ เสมือนยูนิกซ์ เซสชั่นการเข้าสู่ระบบ มีรูปแบบหลักฯ อยู่ 2 แบบ ได้แก่:
ในระบบ วินโดวส์เอ็นที เซสชั่นการเข้าสู่ระบบจะถูกจัดการโดยเคอร์เนล และอยู่ภายใต้การควบคุมของ บริการระบบย่อยของหน่วยรักษาความปลอดภัยภายในระบบ (LSA) โดย วินล็อคออน ซึ่งทำหน้าที่ตอบสนองต่อ ปุ่มเข้าสู่ระบบปลอดภัย (เช่น Ctrl+Alt+Del) และร้องขอให้ LSA สร้างเซสชั่นการเข้าสู่ระบบเมื่อผู้ใช้เข้าสู่ระบบ นอกจากนี้ วินล็อคออน ยังทำหน้าที่สิ้นสุดโปรเซสทั้งหมดที่เกี่ยวข้องกับเซสชั่นการเข้าสู่ระบบเมื่อผู้ใช้ล็อกเอาท์ออกจากระบบ
บริการระบบย่อยของหน่วยรักษาความปลอดภัยภายในระบบ

บริการระบบย่อยของหน่วยรักษาความปลอดภัยภายในระบบ  คือกระบวนการในระบบปฏิบัติการ ไมโครซอฟท์ วินโดวส์ ที่มีหน้าที่บังคับใช้นโยบายการรักษาความปลอดภัยในระบบ โดยจะตรวจสอบผู้ใช้ที่เข้าสู่ระบบคอมพิวเตอร์หรือเซิร์ฟเวอร์วินโดวส์, จัดการการเปลี่ยนรหัสผ่าน และสร้างโทเค็นการเข้าถึง นอกจากนี้ยังเขียนข้อมูลลงใน บันทึกความปลอดภัยของวินโดวส์ อีกด้วย
การบังคับสิ้นสุดกระบวนการ lsass.exe จะทำให้ระบบสูญเสียการเข้าถึงบัญชีผู้ใช้ทุกบัญชี รวมถึงบัญชี NT AUTHORITY และจะทำให้เครื่องต้องรีสตาร์ทใหม่ เนื่องจาก lsass.exe เป็นไฟล์ระบบที่สำคัญ ชื่อของไฟล์นี้มักจะถูกปลอมแปลงโดยมัลแวร์ ซึ่งไฟล์ lsass.exe ที่ใช้โดยวินโดวส์จะอยู่ในโฟลเดอร์ %WINDIR%\System32 และคำอธิบายของไฟล์คือ Local Security Authority Process หากมันทำงานจากตำแหน่งโฟลเดอร์อื่นนั้น มีความเป็นไปได้สูงที่ lsass.exe อันนั้นจะเป็น ไวรัส, สปายแวร์, โทรจัน หรือหนอน และบางครั้งนักพัฒนามัลแวร์อาจตั้งชื่อไฟล์ให้คล้ายกับ lsass.exe เช่น Isass.exe (ตัว "i" ตัวพิมพ์ใหญ่แทนตัว "L" ตัวพิมพ์เล็ก) เพื่อหลอกให้ผู้ใช้ติดตั้งหรือเรียกใช้งานไฟล์ที่เป็นอันตรายแทนไฟล์ระบบที่เชื่อถือได้ หนอนแซสเซอร์ แพร่กระจายโดยการโจมตีช่องโหว่ของ LSASS บนระบบปฏิบัติการ วินโดวส์เอกซ์พี และ วินโดวส์ 2000 ผ่านการโจมตีแบบบัฟเฟอร์โอเวอร์โฟลว์
เจ้าหญิงมารีอา อันโตนีตาแห่งบูร์บง-ซิซิลีทั้งสอง

เจ้าหญิงมารีอา อันโตนีตาแห่งบูร์บง-ซิซิลีทั้งสอง (พระนามเต็ม: มารีอา อันโตนีตา จูเซปปินา ลีโอพ็อลดีนา; 16 มีนาคม พ.ศ. 2394 – 12 กันยายน พ.ศ. 2481) ทรงเป็นเจ้าหญิงแห่งราชวงศ์บูร์บง-ซิซิลีทั้งสอง , ผู้อ้างสิทธิ์ นอกจากนี้ยังทรงเป็นพระญาติชั้นแรกใน พระเจ้าลูทวิชที่ 3 แห่งบาวาเรีย ผ่านทางสายพระมารดา และเป็นพระปัยยิกา (ยายทวด) ในสมเด็จพระราชาธิบดีฆวน การ์โลสที่ 1 แห่งสเปน
พระประวัติ.
เจ้าหญิงมารีอา อันโตนีตา ประสูติเมื่อวันที่ 16 มีนาคม พ.ศ. 2394 เป็นพระธิดาพระองค์ใหญ่ใน เจ้าชายฟรานซิส เคานต์แห่งทราปานี กับ อาร์ชดัชเชสมารีอา อีซาเบลลาแห่งออสเตรีย พระองค์ทรงเป็นพระราชนัดดา (หลานปู่) ในพระเจ้าฟรานซิสที่ 1 แห่งซิซิลีทั้งสอง 
เสกสมรส.
พระองค์ทรงเสกสมรสกับ เจ้าชายอังฟองโซ เคานต์แห่งกาแซร์ตา ซึ่งทั้ง 2 ทรงเป็ยพระญาติกัน เมื่อวันที่ 8 มิถุนายน พ.ศ. 2411 โดยงานเสกสมรส จัดขึ้น ณ กนุงโรม ทั้ง 2 พระองค์ มีพระบุตร 12 พระองค์ คือ
ฟรังโก โกลาปินโต

ฟรังโก อาเลฆันโดร โกลาปินโต (เกิด 27 พฤษภาคม ค.ศ. 2003) เป็นนักแข่งรถชาวอาร์เจนตินา ปัจจุบันแข่งรถในการแข่งขันฟอร์มูลาวันให้แก่อาลปีน
โกลาปินโตเกิดและเติบโตที่เมืองปิลาร์ รัฐบัวโนสไอเรส เขาเริ่มแข่งรถคาร์ตเมื่ออายุเก้าขวบ โดยเขาเป็นแชมป์ในการแข่งขันหลายรายการในระดับภูมิภาคและระดับชาติ รวมถึงเหรียญทองในการแข่งขันโอลิมปิกเยาวชนฤดูร้อน #เปลี่ยนทาง เลื่อนขึ้นสู่การแข่งขันฟอร์มูลาระดับรองใน ค.ศ. 2018 และได้ตำแหน่งแชมป์ครั้งแรกในการแข่งขัน กับ เขาได้อันดับที่สามในการแข่งขันฤดูกาล 2020 ของรายการและ โกลาปินโตย้ายไปแข่งรถสปอร์ตในรุ่นแอลเอ็มพีทูของการแข่งขัน และ ฤดูกาล 2021 ให้แก่จี-ไดร์ฟเรซซิง โดยได้อันดับที่สามในรายการหลัง เขายังเข้าร่วมการแข่งขันกับเอ็มพี และได้อันดับที่หกจากการชิงแชมป์ของรายการ โกลาปินโตเลื่อนขึ้นสู่การแข่งขันเอฟไอเอฟอร์มูลาทรีในฤดูกาล ก่อนที่เขาจะได้อันดับที่สี่ในกับเอ็มพี และเลื่อนขึ้นสู่การแข่งขันเอฟไอเอฟอร์มูลาทูในฤดูกาล 
โกลาปินโตเป็นสมาชิกวิลเลียมส์ไดรเวอร์อะแคเดมีตั้งแต่ ค.ศ. 2023 เขาเข้าร่วมการแข่งขันฟอร์มูลาวันครั้งแรกกับวิลเลียมส์ที่ โดยเข้ามาแทนที่ โลแกน ซาร์เจนต์ ในการแข่งขันที่เหลือของฤดูกาล ก่อนที่ การ์โลส ไซนซ์ ยูนิออร์ จะย้ายเข้าทีม ทำให้เขากลายเป็นนักขับชาวอาร์เจนตินาคนแรกที่เข้าแข่งขันฟอร์มูลาวันนับตั้งแต่ กัสตอน มัซซากาเน จากฤดูกาล โกลาปินโตสะสมคะแนนแรกได้ในการแข่งขันกรังด์ปรีซ์ที่ และอีกครั้งที่ เขาเข้าร่วมอาลปีนในฐานะนักขับสำรองสำหรับฤดูกาล และได้เลื่อนตำแหน่งเป็นนักแข่งหลักแทนที่ แจ็ก ดูอัน นับตั้งแต่การแข่งขันเป็นต้นมา
มนสิการเขมร

<ns>10</ns>
 <id>369535</id>
 <revision>
 <id>10245376</id>
 <parentid>6729231</parentid>
 <timestamp>2022-08-13T03:23:15Z</timestamp>
 <contributor>
 <username>RidJasper</username>
 <id>361203</id>
 </contributor>
 <origin>10245376</origin>
 <model>wikitext</model>
 <format>text/x-wiki</format>
มนสิการเขมร (Mônôsĕkar Khmêr) เป็นหนังสือพิมพ์ภาษาเขมรที่ตีพิมพ์ในประเทศกัมพูชา โดยมีสำนักงานกลางที่พนมเปญ หนังสือพิมพ์นี้ตีพิมพ์โดยพรรคสมรังสี
การเซ็นเซอร์.
"มนสิการเขมร"มีประวัติความขัดแย้งกับรัฐบาลกัมพูชามายาวนานเนื่องจากการรายงานเชิงวิจารณ์
ในเดือนกรกฎาคม ค.ศ. 2003 นักข่าว"มนสิการเขมร"ถูกกักตัวที่กระทรวงมหาไผทเป็นเวลาหลายชั่วโมงจากการแบ่งปันเอกสารรั่วไหลที่มาจากรัฐมนตรีมหาดไทยร่วมกับหนังสือพิมพ์อีกฉบับซึ่งตีพิมพ์เอกสารดังกล่าว ในเดือนสิงหาคม กระทรวงพัตมานระงับการตีพิมพ์หนังสือพิมพ์เป็นเวลา 30 วันหลังจากมีบทความที่ถูกกล่าวหาว่าส่งผลกระทบต่อความมั่นคงของชาติ
ในเดือนมิถุนายน ค.ศ. 2008 Dam Sith ขณะนั้นเป็นบรรณาธิการบริหารหนังสือพิมพ์ ถูกจำคุกหนึ่งสัปดาห์หลังจากถูกกล่าวหาว่าเผยแพร่ข้อมูลเท็จโดยกระทรวงการต่างประเทศ ในเดือนกรกฎาคม ค.ศ. 2008 นักข่าวอาวุโส Khim Sambor และลูกชายของเขาถูกสังหารในใจกลางกรุงพนมเปญ เขาเขียนบทความวิพากษ์วิจารณ์พรรคประชาชนกัมพูชาซึ่งเป็นพรรครัฐบาลอยู่หลายครั้งในช่วงไม่กี่สัปดาห์ก่อนที่เขาจะถูกสังหาร
ในเดือนกรกฎาคม ค.ศ. 2009 รัฐบาลกัมพูชายื่นฟ้อง "มนสิการเขมร" โดยกล่าวหาว่ามีการให้ข้อมูลเท็จ หมิ่นประมาท และยุยงปลุกปั่นในรายงานเกี่ยวกับการทุจริตของรัฐบาล หนังสือพิมพ์นี้ได้รับอนุญาตให้กลับมาตีพิมพ์อีกครั้งเมื่อเดือนมกราคม ค.ศ. 2010 ในเดือนธันวาคม ค.ศ. 2013 รัฐบาลกัมพูชาได้ฟ้องร้องอีกครั้ง โดยอ้างว่าบทความในเดือนพฤศจิกายน ค.ศ. 2013 เป็นการหมิ่นประมาทกองทัพ ในเวลานั้น "มนสิการเขมร" เป็นหนังสือพิมพ์ฝ่ายค้านเจ้าเดียวของประเทศที่ยังหลงเหลืออยู่
ชาลส์ อัลเจอร์นอน พาร์สันส์

เซอร์ ชาลส์ อัลเจอร์นอน พาร์สันส์ (13 มิถุนายน ค.ศ. 1854 – 11 กุมภาพันธ์ ค.ศ. 1921) เป็นวิศวกรเครื่องกลและนักประดิษฐ์ชาวแองโกล-ไอริช ผู้ซึ่งออกแบบกังหันไอน้ำสมัยใหม่ใน ค.ศ. 1884 สิ่งประดิษฐ์ของเขาปฏิวัติระบบขับเคลื่อนทางทะเล และเขายังเป็นผู้ก่อตั้งบริษัทซี. เอ. พาร์สันส์แอนด์คอมปานีด้วย เขาทำงานเป็นวิศวกรออกแบบไดนาโมและกังหัน รวมถึงการการผลิตพลังงาน โดยมีอิทธิพลอย่างมากในสาขาวิศวกรรมสมุทรศาสตร์และไฟฟ้า เขายังช่วยพัฒนาอุปกรณ์ทางแสงสำหรับไฟค้นหาและกล้องโทรทรรศน์ พาร์สันส์ได้รับเหรียญฟาราเดย์และเหรียญคอปลีย์สำหรับผลงานของเขา
อี นา-ย็อง

อี นา-ย็อง (เกิด 22 กุมภาพันธ์ ค.ศ. 1979) เป็นนักแสดงหญิงชาวเกาหลีใต้ เธอเป็นที่รู้จักเป็นอย่างดีจากบทนำในละครโทรทัศน์ เช่น "ลมหายใจ แห่งความทรงจำ" (2002), "มิอาจห้ามใจรัก" (2004) และ "ลุ้นรักฉบับโบนัส" (2019) รวมถึงภาพยนตร์เรื่อง "รักสุดใจของนายซื่อตรง" (2004) และ Maundy Thursday (2006) นอกจากการแสดงแล้ว อียังเป็นที่รู้จักจากการแสดงโฆษณาต่าง ๆ มากมาย
อาชีพ.
อี นา-ย็อง เริ่มต้นอาชีพนางแบบในโฆษณาทางทีวีของ Jambangee Jeans ในปี ค.ศ. 1998 จากนั้นก็เริ่มแสดงละครในปีเดียวกัน ตามมาด้วยบทสมทบในละครโทรทัศน์เรื่อง "Did We Really Love?", "KAIST" และ "Queen" ในปี ค.ศ. 1999 อีแสดงในภาพยนตร์ฮ่องกงแนวแอ็คชั่นไซไฟปี ค.ศ. 2001 เรื่อง "นักฆ่า ล่าทะลุมิติ" ซึ่งนำแสดงโดยหลี่ หมิง นอกจากนี้เธอยังแสดงในมิวสิกวิดีโอเพลง "Catherine's Wheel" ของวง Rialto วงดนตรีแนวบริตป็อปเมื่อปี ค.ศ. 2001 อีกด้วย
แต่อีเริ่มมีชื่อเสียงโด่งดังในปี ค.ศ. 2002 ด้วยละครที่ได้รับเสียงวิจารณ์ชื่นชมเรื่อง "ลมหายใจ แห่งความทรงจำ" เธอรับบทเป็นนักดนตรีแนวอินดีร็อกที่ตกหลุมรักนักต้มตุ๋นที่ป่วยระยะสุดท้ายอย่างไม่คาดคิด ซึ่งอีและเพื่อนนักแสดงต่างก็ได้รับคำชมถึงการแสดงที่สมจริงและมีมิติ ต่อมาเธอได้กลับมาร่วมงานกับ อิน จ็อง-รก ผู้เขียนบทละครเรื่อง ลมหายใจ แห่งความทรงจำ อีกครั้งในละครเรื่อง "มิอาจห้ามใจรัก" ซึ่งเป็นละครในปี ค.ศ. 2004 เกี่ยวกับเด็กสาวชาวเกาหลีที่เป็นลูกบุญธรรมของชาวต่างชาติได้เดินทางกลับมายังบ้านเกิดของเธอ แต่การตอบรับกลับไม่ค่อยดีนัก
ในช่วงเวลานี้ อีกลายเป็นหนึ่งในนางแบบโฆษณาที่มีค่าตัวสูงสุด โดยเป็นพรีเซ็นเตอร์ให้กับผลิตภัณฑ์ต่างๆ เช่น เครื่องสำอาง (โดยเฉพาะลาเนจและลังโคม) อุปกรณ์อิเล็กทรอนิกส์ เสื้อผ้า เครื่องดื่ม อาหาร โทรคมนาคม และบริษัทก่อสร้าง เธอได้รับการยกย่องว่ามีใบหน้าที่สวยที่สุดคนหนึ่งในเกาหลี ต่อมา อีได้กลายเป็นคนเกาหลีคนแรกที่ได้ปรากฏตัวบนหน้าปกนิตยสารแฟชั่น "W Korea" ฉบับเดือนพฤศจิกายน ค.ศ. 2009
การเลือกตั้งผู้ว่าราชการกรุงเทพมหานคร พ.ศ. 2569

การเลือกตั้งผู้ว่าราชการกรุงเทพมหานคร พ.ศ. 2569 เป็นการเลือกตั้งผู้ว่าราชการกรุงเทพมหานคร ครั้งที่ 12 กำหนดจัดขึ้นไม่เกินวันที่ 5 กรกฎาคม พ.ศ. 2569 จัดขึ้นพร้อมกับการเลือกตั้งสมาชิกสภากรุงเทพมหานคร พ.ศ. 2569
ที่มา.
สืบเนื่องจาก ชัชชาติ สิทธิพันธุ์ ผู้ว่าราชการกรุงเทพมหานครจากการเลือกตั้งเมื่อปี พ.ศ. 2565 ดำรงตำแหน่งครบวาระ 4 ปี ในวันที่ 22 พฤษภาคม พ.ศ. 2569 กกต. จึงประกาศให้มีการเลือกตั้งผู้ว่าราชการกรุงเทพมหานครในวันที่ (รอประกาศ)
สถานการณ์ก่อนการเลือกตั้ง.
ชัชชาติ สิทธิพันธุ์ มีความประสงค์จะลงสมัครอีกสมัยหนึ่ง โดยต้องการสานต่อผลงานที่ทำไว้อยู่เดิมให้สำเร็จ โดยเน้นการเข้าถึงระดับชุมชน เพื่อรับฟังข้อเสนอแนะจากประชาชนตัวจริง นำข้อมูลที่ได้รับไปแก้ไขปัญหาให้ตรงจุด สร้างคุณภาพชีวิตที่ดีขึ้น และพัฒนาให้กรุงเทพฯ เป็นเมืองน่าอยู่สำหรับทุกคน
พรรคประชาชน ก็ได้มีความประสงค์จะลงสมัครเช่นกัน โดย ณัฐพงษ์ เรืองปัญญาวุฒิ สส.บัญชีรายชื่อ และหัวหน้าพรรคประชาชน แถลงข่าวเปิดตัวแคมเปญ “เปิด เปลี่ยน กรุง” เตรียมเดินหน้าผลักดันนโยบายกรุงเทพมหานครผ่านการมีส่วนร่วมของประชาชน พร้อมนำเสนอผู้สมัครและนโยบายที่ดีที่สุดให้ชาวกรุงเทพมหานครในการเลือกตั้งผู้ว่าราชการกรุงเทพมหานคร และสมาชิกสภากรุงเทพมหานคร ในปี พ.ศ. 2569 โดยเบื้องต้นมีผู้ประสงค์จะลงสมัครแล้ว 5 ราย มีทั้งบุคคลภายในพรรคและภายนอกพรรค และยังมีกระแสข่าวว่าพรรคประชาชนได้คัดผู้สมัครไว้แล้ว โดยมีแผนจะส่ง วรภพ วิริยะโรจน์ สส.บัญชีรายชื่อของพรรค ลงสมัครรับเลือกตั้ง แต่จนถึงตอนนี้ก็ยังไม่ได้มีการประกาศผู้สมัครแต่อย่างใด
เมื่อวันที่ 7 เมษายน พ.ศ. 2568 พรรคเพื่อไทยจัดงานสัมมนา “ปรับกรุง ปรุงใหม่ เพื่อ กทม. แบบไหนที่ใช่สำหรับคุณ” โดยนำสมาชิกสภากรุงเทพมหานครชุดปัจจุบัน, ว่าที่ผู้สมัครสมาชิกสภากรุงเทพมหานคร, และผู้ติดตาม ระดมไอเดียปัญหาต่างๆ ในกรุงเทพฯ เพื่อจัดทำเป็นนโยบายในการเลือกตั้งในครั้งนี้ โดยมีรายงานว่า พรรคเพื่อไทยได้เตรียมผู้สมัครผู้ว่าราชการกรุงเทพมหานครในนามพรรคไว้แล้ว 3 คน ซึ่งในขณะนั้นเป็นบุคคลภายนอกของพรรค
ผู้สมัคร.
ผู้ประสงค์จะลงสมัครรับเลือกตั้งผู้ว่าราชการกรุงเทพมหานคร มีดังต่อไปนี้
รีอึล

รีอึล (สัญลักษณ์: ㄹ; , "rieul") เป็นพยัญชนะในอักษรเกาหลี โดยตัวอักษร "รีอึล" ออกเสียงเป็น เมื่อเป็นพยัญชนะอยู่ต้นพยางค์ และออกเสียงเป็น เมื่อเป็นตัวสะกด ตัวอย่างเช่น: 러시아 ออกเสียงว่า "reosia" (แปลว่า "รัสเซีย"), 별 ออกเสียงว่า "byeol" (แปลว่า "ดาว")
ทีกึด

ทีกึด (สัญลักษณ์: ㄷ; เกาหลีใต้: 디귿, "digeut"; เกาหลีเหนือ: 디읃, "dieut") เป็นพยัญชนะในอักษรเกาหลี สามารถออกเสียงเป็น 'ด' หรือ 'ท' ได้ โดยขึ้นอยู่กับตำแหน่งในคำ หากอยู่ในตำแหน่งพยัญชนะของพยางค์แรกออกเสียงเป็น ท หากเป็นพยัญชนะตั้งแต่พยางค์ที่ 2 ขึ้นไปออกเสียง ด หากเป็นตัวสะกดจะออกเสียงเป็น ตัวอย่างเช่นในคำว่า 드디어 ออกเสียงว่า "deudieo" (แปลว่า "ในที่สุด") ㄷ ตัวแรกออกเสียงเป็น ขณะที่ ㄷ ตัวที่สองออกเสียงเป็น
คีย็อก

คีย็อก (สัญลักษณ์: ㄱ) หรือที่เรียกว่า คีอึก  เป็นหนึ่งในพยัญชนะของอักษรเกาหลี การออกเสียงขึ้นอยู่กับตำแหน่งที่อยู่ในคำ โดยอาจออกเสียงเป็น 'ค' หรือ 'ก' โดยปกติเมื่ออยู่ในตำแหน่งพยัญชนะของพยางค์แรกออกเสียง ค พยัญชนะของพยางค์ที่ 2 ขึ้นไปออกเสียง ก แต่เมื่อเป็นตัวสะกดจะออกเสียงเป็น โดยสัทอักษรสากลกำหนดการออกเสียงเป็น
ขวัญใจนักพิมพ์ดีด

ขวัญใจนักพิมพ์ดีด (อังกฤษ: Thai Easy Writer หรือ Thai Word Processing) เป็นโปรแกรมประมวลผลคำภาษาไทยโปรแกรมแรก สร้างขึ้นโดยห้องปฏิบัติการวิจัยไมโครคอมพิวเตอร์ มหาวิทยาลัยเกษตรศาสตร์ นำโดย ยืน ภู่วรวรรณ เริ่มการพัฒนาบนเครื่องไมโครคอมพิวเตอร์ NEC PC-8001 ด้วยภาษาเบสิก ในปี พ.ศ. 2524 และออกรุ่นแรกสำหรับเครื่องคอมพิวเตอร์ Osborne-1 และ Victor 9000 ในปี พ.ศ. 2525  โปรแกรมนี้ทำงานบนระบบปฏิบัติการซีพี/เอ็มและเอ็มเอสดอส ใช้คำสั่งใกล้เคียงกับโปรแกรม WordStar  พัฒนาอย่างต่อเนื่องจนถึง พ.ศ. 2529 จึงยุติการพัฒนา รุ่นล่าสุดอยู่ที่รุ่น 4.2
เนื่องจากโปรแกรมนี้เขียนด้วยภาษาเบสิก จึงทำให้สามารถทำการพอร์ทไปยังคอมพิวเตอร์รุ่นต่างๆ ได้ง่าย  โดยรุ่น 4.x สำหรับไมโครคอมพิวเตอร์รุ่นเทียบเท่า IBM PC ได้รับการพอร์ทไปยังคอมพิวเตอร์รุ่นต่างๆ ดังนี้ Victor 9000/ACT Sirius 1, ACT Apricot, NEC APC, NEC APC III, Texas Instruments Professional Computer, Olympia People, IBM PC (จัดจำหน่ายโดย Computer Union), Uniwell (จัดจำหน่ายโดย ไทยวาสโก), TAVON PC (ไมโครคอมพิวเตอร์รุ่นเทียบเท่า IBM PC ของไทย), Columbia Data Products MPC 1600 และ TeleVideo TS 1603
โปรแกรมนี้ใช้รหัสภาษาไทยแบบเกษตร ซึ่งเป็นรหัสภาษาไทยที่ใช้ในห้องปฏิบัติการวิจัยไมโครคอมพิวเตอร์ มหาวิทยาลังเกษตรศาสตร์ และใช้กันอย่างแพร่หลายก่อนที่จะมีมาตรฐานรหัสภาษาไทยแบบ สมอ. (TIS-620)
อาร์ชดัชเชสมารีอา อีซาเบลลาแห่งออสเตรีย

อาร์ชดัชเชสมารีอา อีซาเบลลาแห่งออสเตรีย เจ้าหญิงแห่งตอสคานา (พระนามเต็ม: มารีอา อีซาเบลลา อนันซิตา จีโอวันนา จูเซปปา อูลมิตา อโพลเนีย ฟีโลมินา เวอร์จิเนียร์ กาบรีเอลลา; 21 พฤษภาคม พ.ศ. 2377 - 14 กรกฎาคม พ.ศ. 2444) ทรงเป็นอาร์ชดัชเชสแห่งออสเตรีย เจ้าหญิงแห่งตอสคานา ทรงเป็ยพระมาตุจฉา (น้าหญิง) ในพระเจ้าลูทวิชที่ 3 แห่งบาวาเรีย
พระประวัติ.
อาร์ชดัชเชสมารีอา อีซาเบลลา ประสูติเมื่อวันที่ 21 พฤษภาคม พ.ศ. 2377 เป็นพระธิดาใน แกรนด์ดยุกลีโอพ็อลที่ 2 แห่งตอสคานา กับ เจ้าหญิงมารีอา อันโตนีอาแห่งซิซิลีทั้งสอง เป็นพระราชปนัดดา (เหลนทวด) ในจักรพรรดิเลโอพ็อลท์ที่ 2 แห่งจักรวรรดิโรมันอันศักดิ์สิทธิ์ และ พระราชนัดดา (หลานตา) ใน พระเจ้าฟรานซิสที่ 1 แห่งซิซิลีทั้งสอง
อาร์ชดัชเชสมารีอา อีซาเบลลา ทรงเสกสมรสกับ เจ้าชายฟรานซิส เคานต์แห่งทราปานี ผู้ซึ่งเป็นพระมาตุลา (น้าชาย) ของพระองค์ เมื่อวันที่ 10 เมษายน พ.ศ. 2393 และถึงแม้พระสวามีจะเป็นพระมาตุลาของพระองค์ แต่กระนั้น พระสวามีมีพระชันษามากกว่าพระองค์เพียง 7 ปี โดยทั้ง 2 มีพระบุตร คือ
อาร์ชดัชเชสมารีอา อีซาเบลลา เคาน์เตสแห่งทราปานี สิ้นพระชนม์เมื่อวันที่ 14 กรกฎาคม พ.ศ. 2444 สิริพระชันษา 67 ปี
การเข้าสู่ระบบ

การเข้าสู่ระบบ หรือ การลงชื่อเข้าใช้  ในด้านความปลอดภัยของคอมพิวเตอร์ คือกระบวนการที่ผู้ใช้ได้รับสิทธิ์ในการเข้าถึงระบบคอมพิวเตอร์หรือโปรแกรมโดยการระบุและรับรองความถูกต้องของผู้ใช้เอง
โดยปกติแล้ว ข้อมูลรับรองความถูกต้องของผู้ใช้จะประกอบไปด้วย ชื่อผู้ใช้ และ รหัสผ่าน ซึ่งข้อมูลเหล่านี้บางครั้งจะถูกเรียกว่า การเข้าสู่ระบบ ระบบที่มีความปลอดภัยในปัจจุบันมักจะต้องการพิสูจน์ตัวจริงด้วยปัจจัยหลายอย่าง เช่น การยืนยันทางอีเมล หรือ บริการข้อความสั้น (SMS) เพื่อเพิ่มความปลอดภัย ในขณะที่ การเข้าสู่ระบบโซเชียล อนุญาตให้ผู้ใช้ใช้ หมายเลขโทรศัพท์มือถือที่มีอยู่, ข้อมูลรับรองผู้ใช้จากบริการอีเมลหรือโซเชียลมีเดียอื่นๆ เพื่อเข้าสู่ระบบหรือสร้างบัญชีในเว็บไซต์ใหม่
เมื่อไม่ต้องการการเข้าถึงระบบอีกต่อไป ผู้ใช้สามารถ ออกจากระบบ (หรือ ลงชื่อออก) ได้
ขั้นตอน.
การเข้าสู่ระบบมักใช้เพื่อเข้าสู่หน้าเว็บ, เว็บไซต์, แพลตฟอร์ม หรือแอปพลิเคชันที่เฉพาะเจาะจง ซึ่งผู้บุกรุกไม่สามารถมองเห็นได้
เมื่อผู้ใช้เข้าสู่ระบบแล้ว โทเค็นการเข้าสู่ระบบ (login token) อาจถูกใช้เพื่อติดตามการกระทำที่ผู้ใช้ทำระหว่างที่เชื่อมต่อกับเว็บไซต์
การออกจากระบบสามารถทำได้เมื่อผู้ใช้ดำเนินการบางอย่าง เช่น การป้อนคำสั่งหรือคลิกลิงก์ภายนอก นอกจากนี้ยังสามารถทำได้โดยอัตโนมัติ เช่น เมื่อผู้ใช้ปิดเครื่องคอมพิวเตอร์, ปิดหน้าต่างเว็บเบราว์เซอร์, ออกจากเว็บไซต์, หรือไม่ทำการรีเฟรชเว็บไซต์ภายในระยะเวลาที่กำหนด
หน้าเข้าสู่ระบบอาจมีพารามิเตอร์ return ในยูอาร์แอล ซึ่งระบุสถานที่ที่ผู้ใช้จะถูกเปลี่ยนเส้นทางไปหลังจากการเข้าสู่ระบบหรือออกจากระบบ ตัวอย่างเช่น, บนเว็บไซต์นี้อาจใช้พารามิเตอร์ returnto=
ในกรณีของเว็บไซต์ที่ใช้คุกกี้เพื่อติดตามเซสชั่น เมื่อผู้ใช้ออกจากระบบ คุกกี้เฉพาะเซสชั่นจากเว็บไซต์นั้นจะถูกลบออกจากคอมพิวเตอร์ของผู้ใช้
ฟีเจอร์นี้มีประโยชน์เมื่อผู้ใช้กำลังใช้งานคอมพิวเตอร์สาธารณะหรือคอมพิวเตอร์ที่เชื่อมต่อกับเครือข่ายไร้สายสาธารณะ เพื่อความปลอดภัย ควรหลีกเลี่ยงการพึ่งพาวิธีการออกจากระบบแบบอัตโนมัติ โดยเฉพาะอย่างยิ่งเมื่อใช้งานบนคอมพิวเตอร์สาธารณะ ดังนั้น ควรออกจากระบบอย่างชัดเจนและรอการยืนยันว่าได้ดำเนินการออกจากระบบแล้ว
การออกจากระบบคอมพิวเตอร์เมื่อไม่ได้ใช้ถือเป็นแนวทางปฏิบัติด้านความปลอดภัยทั่วไป ที่ป้องกันไม่ให้ผู้ใช้อื่นที่ไม่ได้รับอนุญาตเข้าไปยุ่งเกี่ยวกับคอมพิวเตอร์ บางคนเลือกที่จะใช้โปรแกรมรักษาจอภาพที่มีการป้องกันด้วยรหัสผ่าน ซึ่งเมื่อไม่มีการใช้งานในช่วงเวลาที่กําหนด โปรแกรมรักษาจอภาพจะทํางานโดยอัตโนมัติและจะทำให้ผู้ใช้ต้องป้อนข้อมูลการเข้าสู่ระบบใหม่เพื่อปลดล็อกโปรแกรมรักษาจอภาพและเข้าสู่ระบบอีกครั้ง
วิธีการเข้าสู่ระบบ
ได้แก่:
ประวัติและความเป็นมาของคํา.
คำว่า "เข้าสู่ระบบ" กลายเป็นคำที่ใช้ทั่วไปกับระบบ การแบ่งเวลา ในช่วงปี พ.ศ. 2503 และระบบ กระดานข่าวอิเล็กทรอนิกส์ ในช่วงปี พ.ศ. 2513
คอมพิวเตอร์ครัวเรือนและคอมพิวเตอร์ส่วนบุคคลในยุคแรกๆ มักไม่จำเป็นต้องใช้อุปกรณ์เหล่านี้ จนกระทั่งถึง วินโดวส์เอ็นที, โอเอส/2 และ ลินุกซ์ ในช่วง พ.ศ. 2533
คำว่า "login" มาจากคำกริยา "(to) log in" และตามการเปรียบเทียบกับคำกริยา "to clock in"
ระบบคอมพิวเตอร์จะเก็บบันทึกการเข้าถึงของผู้ใช้ในระบบ คำว่า ล็อก มาจาก ชิปล็อก ซึ่งเป็นอุปกรณ์ที่ใช้ในการบันทึกระยะทางที่เดินทางทางทะเลในอดีต และจะถูกบันทึกใน "สมุดบันทึก" หรือ บันทึกการเดินเรือ
คำว่า "ลงชื่อเข้าใช้" สื่อความหมายในแนวคิดเดียวกัน แต่มีการเปรียบเทียบกับการลงลายมือชื่อใน สมุดเยี่ยมชม
หอเกียรติยศดับเบิลยูดับเบิลยูอี (2025)

หอเกียรติยศดับเบิลยูดับเบิลยูอี (2025) เป็นงานมวยปล้ำอาชีพที่จะมีขึ้นในเร็ว ๆ นี้ซึ่งผลิตโดยดับเบิลยูดับเบิลยูอีโดยมีการเสนอชื่อนักมวยปล้ำเข้าสู่หอเกียรติยศดับเบิลยูดับเบิลยูอี พิธีดังกล่าวมีกำหนดจัดขึ้นในวันศุกร์ที่ 18 เมษายน ค.ศ. 2025 ในเมืองวินเชสเตอร์ รัฐเนวาดา ที่โรงละคร Fontainebleau Las Vegas ใน BleauLive หนึ่งคืนก่อนการแข่งขันเรสเซิลเมเนีย ครั้งที่ 41 รายการจะออกอากาศทันทีหลังจากรายการประจำคืนวันศุกร์ของดับเบิลยูดับเบิลยูอีอย่างสแมคดาวน์จบลง
เบื้องหลัง.
หอเกียรติยศดับเบิลยูดับเบิลยูอีประจำปี ค.ศ. 2025 มีกำหนดจัดขึ้นในวันศุกร์ที่ 18 เมษายน ค.ศ. 2025 ที่เมืองวินเชสเตอร์ รัฐเนวาดา ณ โรงละคร Fontainebleau Las Vegas ใน BleauLive หนึ่งคืนก่อนการแข่งขันเรสเซิลเมเนีย ครั้งที่ 41 รายการจะออกอากาศทันทีหลังจากรายการประจำคืนวันศุกร์ของดับเบิลยูดับเบิลยูอีอย่างสแมคดาวน์จบลง จะมีการถ่ายทอดสดทางพีค็อกในสหรัฐอเมริกา, เน็ตฟลิกซ์ในตลาดต่างประเทศส่วนใหญ่ และดับเบิลยูดับเบิลยูอี เน็ตเวิร์คในประเทศอื่น ๆ ที่เหลือที่ยังไม่ได้โอนไปยังเน็ตฟลิกซ์เนื่องจากสัญญาที่มีอยู่ก่อน
ในระหว่างงานที่จัดขึ้นที่สำนักงานใหญ่ของดับเบิลยูดับเบิลยูอีเมื่อวันที่ 29 มกราคม ค.ศ. 2025 ชอว์น ไมเคิลส์และดิอันเดอร์เทคเกอร์ ได้ปรากฏตัวแบบเซอร์ไพรส์เพื่อเปิดตัวทริปเปิลเอช ประธานเจ้าหน้าที่ฝ่ายเนื้อหาของดับเบิลยูดับเบิลยูอีในฐานะผู้ที่ได้รับการบรรจุชื่อเข้าสู่หอเกียรติยศประจำปี 2025 เป็นลำดับแรก จากนั้น ดับเบิลยูดับเบิลยูอีก็ยืนยันการเข้าร่วมของเขาอย่างเป็นทางการ ทำให้ ทริปเปิลเอชได้รับการบรรจุชื่อเป็นครั้งที่ 2 เนื่องจากเขาเคยได้รับการบรรจุชื่อในฐานะส่วนหนึ่งของดี-เจเนอเรชันเอ็กซ์ มาแล้วในปี ค.ศ. 2019
ในตอนของ Get Up ทางช่องอีเอสพีเอ็นเมื่อวันที่ 14 กุมภาพันธ์ ค.ศ. 2025 ทริปเปิลเอชได้ปรากฏตัวแบบเซอร์ไพรส์เพื่อประกาศให้มิเชล แมคคูล เป็นผู้ที่ได้รับการบรรจุชื่อเป็นลำดับที่ 2
เมื่อวันที่ 7 มีนาคม ค.ศ. 2025 ในระหว่างการไปเยี่ยมเล็กซ์ ลูเกอร์และไดมอนด์ ดัลลัส เพจของโคดี โรดส์ เขาได้เปิดเผยว่าลูเกอร์ได้รับการประกาศให้เป็นผู้ได้รับการบรรจุชื่อเป็นลำดับที่ 3 ในตอนของรอว์เมื่อวันที่ 24 มีนาคม เดอะเนเจอรัลไดแซสเตอส์ได้รับการประกาศให้เป็นผู้ได้รับการบรรจุชื่อเป็นลำดับที่ 4 ขณะเดียวกันก็ยังเปิดเผยอีกด้วยว่า ทริปเปิลเอชวางแผนการบรรจุชื่อนี้ไว้แล้วให้กับครอบครัวของ Tenta ในระหว่างพิธีเมื่อปี ค.ศ. 2024
ในตอนของสแมคดาวน์เมื่อวันที่ 28 มีนาคม ค.ศ. 2025 ดับเบิลยูดับเบิลยูอีได้เปิดตัว "Immortal Moment" หมวดหมู่ใหม่สำหรับหอเกียรติยศโดยแมตช์แรกคือสโตน โคลด์ สตีฟ ออสตินปะทะเบรต ฮาร์ต ในแมตช์ซับมิชชันแบบไม่ถูกตัดสิทธิ์โดยมีเคน แชมร็อก เป็นกรรมการรับเชิญพิเศษในเรสเซิลเมเนีย ครั้งที่ 13 (1997)
เมื่อวันที่ 9 เมษายน ค.ศ. 2025 ดับเบิลยูดับเบิลยูอีเผยการกลับมาของ Legacy wing เป็นครั้งแรกนับตั้งแต่พิธีในปี ค.ศ. 2021 โดยมีการเปิดเผยชื่อ กามาลา, ดอรี ฟังค์ ซีเนียร์ และอีแวน โคลอฟฟ์ ว่าเป็น 3 ผู้ได้รับการบรรจุชื่อให้เป็น Legacy สำหรับปี ค.ศ. 2025
การประท้วงต่อต้านการทุจริตในประเทศเซอร์เบีย พ.ศ. 2567

การประท้วงต่อต้านการทุจริตในประเทศเซอร์เบีย เป็นคลื่นการประท้วงใหญ่ในประเทศเซอร์เบีย โดยเริ่มต้นขึ้นในเดือนพฤศจิกายน 2567 จากการที่โครงการก่อสร้างและปรับปรุงสถานีรถไฟในเมืองนอวีซาด เมืองใหญ่อันดับที่สองของเซอร์เบียได้ถล่มลงมา ส่งผลทำให้มีผู้เสียชีวิตในเหตุการณ์ 16 คน และเหตุการณ์นี้ได้สร้างความรู้สึกไม่พอใจต่อสาธารณชน เพราะโครงการก่อสร้างที่ถล่มออกมานั้นถูกเชื่อมโยงกับการทุจริตการทุจริตของคนในรัฐบาล 
ความไม่พอใจนั้นทำให้เกิดการประท้วงในหมู่นักศึกษาชาวเซอร์เบีย เมื่อนักศึกษาเริ่มประท้วงตามมหาวิทยาลัยต่าง ๆ ก่อนจะกระจายออกไปยังเมืองต่าง ๆ ทั่วประเทศกว่า 400 เมือง โดยมีรูปแบบการประท้วงเป็นการประท้วงที่สันติ และการปิดถนนเป็นบางช่วงเวลา
ชนวนเหตุประท้วง.
วันที่ 1 พฤศจิกายน 2567 เกิดเหตุที่ระเบียงด้านหน้าของสถานีรถไฟหลักของนครนอวีซาดถล่มลงมา จนเป็นเหตุให้มีผู้เสียชีวิตในเหตุการณ์ 16 คน ซึ่งอุบัติเหตุในครั้งนี้ถูกเชื่อมโยงว่ามีความเกี่ยวข้องกับโครงการก่อสร้างและปรับปรุงตัวสถานีรถไฟ ที่มีบริษัท China Railway International Co., Ltd หรือบริษัทลูกของไชน่าเรลเวย์กรุ๊ป เป็นผู้รับเหมาในการก่อสร้าง อันเป็นผลมาจากความร่วมมือในการสนับสนุนภายใต้ระเบียงเศรษฐกิจเส้นทางสายไหมใหม่ (Belt and Road Initiative) หลังเกิดเหตุทางภาครัฐชี้แจงว่าเหตุการณ์ที่เกิดขึ้นเป็นอุบัติเหตุที่ไม่ควรเกิดขึ้น แต่อย่างไรก็ตามสังคมออนไลน์ไม่เชื่อในสิ่งที่รัฐบาลได้ประกาศ และมีสื่อหลายสำนักแฉว่าเหตุผลเบื้องหลังการเกิดอุบัติเหตุ เป็นผลมาจากการทุจริตการทุจริตของผู้รับเหมากับนักการเมือง การใช้วัสดุคุณภาพต่ำ และการไม่มีองค์ความรู้ของบริษัทผู้รับเหมาในการรีโนเวตโครงสร้างพื้นฐานขนาดใหญ่ ซึ่งการปิดบังข้อมูลของภาครัฐต่อการทุจริตการทุจริตที่เกิดขึ้นทำให้คนชาวเซอร์เบียไม่พอใจ และลุกลามไปสู่การประท้วงใหญ่ในหลายเมือง แม้กระทั่งในปัจจุบัน
อนึ่ง บริษัท China Railway International Co., Ltd ที่เป็นผู้รับเหมา และเป็นบริษัทที่ทำให้เกิดอุบัติเหตุในครั้งนี้ขึ้น คือบริษัทลูกในเครือของบริษัทไชน่าเรลเวย์ ผู้รับเหมาในการก่อสร้างอาคารสำนักงานการตรวจเงินแผ่นดินแห่งใหม่ ที่เพิ่งจะถล่มไปในคราวแผ่นดินไหวเมื่อวันที่ 28 มีนาคม 2568 ที่ผ่านมา
เจ้าหญิงมารีอา อิมมาโคลาตาแห่งบูร์บง-ซิซิลีทั้งสอง (พ.ศ. 2417 - พ.ศ. 2490)

จ้าหญิงมารีอา อิมมาโคลาตาแห่งบูร์บง-ซิซิลีทั้งสอง (พระนามเต็ม: มารีอา อิมมาโคลาตา สเปรันซา ปีอา เตเรซา กรีสตีนา ฟีโลมินา ลูเซีย อันนา อีซาเบลลา ซิซิเลีย อโพลเนีย บาร์บารา แอ็กเนส ซิโนเบีย; 30 ตุลาคม พ.ศ. 2417 - 28 พฤศจิกายน พ.ศ. 2490) ทรงเป็นเจ้าหญิงแห่งราชวงศ์บูร์บง-ซิซิลีทั้งสอง พระญาติใน พระเจ้าลูทวิชที่ 3 แห่งบาวาเรีย 
พระประวัติ.
เจ้าหญิงมารีอา อิมมาโคลาตา ประสูติเมื่อวันที่ 30 ตุลาคม พ.ศ. 2417 เป็นพระธิดาใน เจ้าชายอังฟองโซ เคานต์แห่งกาแซร์ตา กับ เจ้าหญิงมารีอา อันโตนีตาแห่งบูร์บง-ซิซิลีทั้งสอง ทรงสืบเชื้อสายมาจากจักรพรรดิเลโอพ็อลท์ที่ 2 แห่งจักรวรรดิโรมันอันศักดิ์สิทธิ์ ผ่านทาง อาร์ชดัชเชสมารีอา อีซาเบลลาแห่งออสเตรีย ผู้เป็นพระอัยยิกา (ยาย) ในพระองค์
พระองค์ ทรงเสกสมรสกับ เจ้าชายโยฮัน เกออร์คแห่งซัคเซิน พระราชโอรสใน พระเจ้าเกออร์คแห่งซัคเซิน เมื่อวันที่ 30 ตุลาคม พ.ศ. 2449 แต่ทั้ง 2 ไม่มีพระบุตรด้วยกัน เจ้าหญิงมารีอา อิมมาโคลาตา ทรงดำรงพระชนม์ชีพอย่างเรียบง่าย และสิ้นพระชนม์เมื่อวันที่ 28 พฤศจิกายน พ.ศ. 2490 สิริพระชันษา 73 ปี